துணைக் கல்வியமைச்சராக இந்தியர் நியமிக்கப்பட வேண்டும்

(எஸ்.எஸ்.பரதன்) உலுசிலாங்கூர்,

நடந்து முடிந்த 14ஆவது பொதுத் தேர்தலில், அதிர்ச்சியூட்டும் வகையில் தேசிய முன்னணியை வீழ்த்தி, புத்ரா ஜெயாவைக் கைப்பற்றிய நம்பிக்கைக் கூட்டணியின் அமைச்சரவையில் கல்வி துணையமைச்சர் பதவிக்கு இந்தியர் ஒருவரை நியமிக்க வேண்டும் என இந்திய சமுதாயம் குறிப்பாக தமிழ்ப் பள்ளிகளின் தலைமை யாசிரியர்களும், ஆசிரியர்களும் எதிர்பார்க்கின்றனர்.

Read More: Malaysia Nanban Tamil Daily on 28.5.2018


2018 ஆம் ஆண்டில் உலகை உலுக்கும் பெரும் பூகம்பங்கள் ஏற்படும் விஞ்ஞானிகள் எச்சரிக்கை

பூமியின் சுழற்சியின் வேகத்தை விஞ்ஞானிகள் கண்டறிந்துள்ளனர், அவை கடுமையான பூகம்ப நடவடிக்கைகளை தூண்டிவிடும் வகையில் உள்ளதாக கண்டறிந்து உள்ளனர்.சுழற்சியின் ஏற்ற இறக்கங்கள் சிறியதாக இருந்தாலும், ஒரு நாளின் நீளத்தை ஒரு மில்லிசெகன்டில் மாற்றினால், அவை பரந்த அளவிலான நிலத்தடி ஆற்றலை வெளியிடுவதற்கு வழிவகுக்கும் என்று ஆராய்ச்சியாளர்கள் தெரிவித்துள்ளனர்.

அமெரிக்காவின் கொலராடோ பல்கலைக்கழகத்தின் ரோஜர் பில்ஹாம் கூறியதவாது:-

புவியின் சுழற்சி மற்றும் பூகம்ப செயல்பாடு ஆகியவற்றிற்கும் இடையிலான தொடர்பு வலுவானது, இது அடுத்த ஆண்டு கடுமையான பூகம்பங்களின் எண்ணிக்கை அதிகரிக்கும் என்று கூறுகிறது.பூமியின் சுழற்சியை சற்று மாற்றுவது - ஒரு மில்லிசெகன்டில் ஒரு நாளில் சில நேரங்களில் - அந்த அணு கடிகாரங்களால் மிகவும் துல்லியமாக அளவிட முடியும் என கூறினார்

விஞ்ஞானிகள் இந்த முடிவிற்கு வர, அது 1900 முதல் ஏற்பட்ட ஏழு பெரிய அளவிலான பூகம்பங்களை ஆய்வு செய்து உள்ளனர்.மற்ற நேரங்களில் ஒப்பி டும்போது அவை ஐந்து காலங்களில்  அதிக எண்ணிக்கையிலான பெரிய பூகம்பங்கள்  இருந்து உள்ளன. என விஞ்ஞானிகள் எச்சரிக்கின்றனர்.

கடந்த நூற்றாண்டிலும் அரை நூற்றாண்டிலும் பூமி சுழற்சி பல மடங்கு அதிகமாக குறைந்துவிட்டது என்று ஆராய்ச்சியாளர்கள் கண்டறிந்துள்ளனர். இவ்வாறான கால இடைவெளிகளால், அதிக சக்தி கொண்ட பூகம்பங்களின் எண்ணிக்கை அதிகரித்து உள்ளது. புவியின் சுழற்சி சிறிது குறைந்துவிட்டால், பூகம்பங்களின்  எண்ணிக்கை அதிகரிக்கும்  என விஞ்ஞானிகள் கண்டுபிடிக்கப்பட்டது.


செடிக், சீட் அமைப்புகளை சீண்டாதீர்!

கூன் விழுந்த சமுதாயத்தை பொருளாதார ரீதியில் நிமிர்த்தப் போவதாக மைக்கா ஹோல்டிங்ஸை தொடங்கிய மஇகா, இந்திய சமுதாயத்திற்கு பட்டை நாமம் போட்டது போதும். எனவே பிரதமர்துறையின் கீழ் செயல்பட்டு வரும் செடிக் மற்றும் சீட் அமைப்புகளையும் ம.இ.கா சீண்டக் கூடாது என்று ஈப்போ பாராட் ஜ.செ.க. நாடாளுமன்ற உறுப்பினர் எம்.குலசேகரன் நேற்று எச்சரிக்கை விடுத்துள்ளார். இந்திய மக்களின் சமுதாய,பொருளாதார வளர்ச்சிக்காக அரசாங்கம் செடிக் மற்றும் சீட் போன்ற அமைப்புகளின் வழி நிதி ஒதுக்கீடு செய்து வருவது அனைவரும் அறிந்த ஒன்று. இது குறித்து கருத்துரைத்த ம.இ.காவின் தேசிய துணைத் தலைவரும் துணை அமைச்சருமான தேவமணி இவ்விரு அமைப்புகளும் சரியான முறையில் செயல்படவில்லை என்று பேசியிருந்தார். மேலும் இவை ம.இ.காவிற்கு முக்கியத்துவம் கொடுக்காமல் எதிர்க்கட்சியினருக்கு முக்கியத்துவம் கொடுத்துள்ளதாகவும், தாம் அது குறித்து பல புகார்கள் பெற்றுள்ளதாகவும் கூறியிருந்தார். இன்னொரு பேராளர் இது போன்ற நிதி ஒதுக்கீடு ம.இ.கா வழியாகத்தான் மக்களுக்குப் போய்ச் சேரவேண்டும் என்று கூறியுள்ளார். இது போன்ற உண்மைக்குப் புறம்பான , அரசியல் நோக்கம் கொண்ட கருத்துகளை ம.இ.கா மாநாட்டில் வெளிக்கொணரும் போது, ம.இ.கா மீது மக்கள் கொண்டுள்ள அவநம்பிக்கையை மேலும் வலுவடையச் செய்யும் என்பதை அந்த பேராளர்கள் நினைவில் கொள்ளுதல் வேண்டும் என்று குலசேகரன் வலியுறுத்தினார். இந்த இரு அமைப்புகளும் பிரதமர்துறையின் கீழ் வைக்கப்பட்டதன் முக்கிய காரணமே ம.இ.காவின் இயலாமைதான் என்பதை மக்களும் உணர்ந்துள்ளனர் , அரசாங்கமும் அறிந்துள்ளது. இந்திய மக்களின் நலனுக்காக எவ்வளவோ ஒதுக்கீடுகள் கடந்த காலங்களில் ம.இ.கா வழியாகத்தான் கொடுக்கப்பட்டு வந்துள்ளன. அது இந்திய மக்களுக்குப் போய்ச் சேராததால் அரசாங்கமே செடிக் மற்றும் சீட் போன்ற அமைப்புகளை அமைத்து ஒதுக்கீடுகள் மக்களுக்கு நேரடியாகப் போய்ச் சேர வழி வகுத்தது. ம.இ.கா ஹோல்டிங்ஸின் சொத்துடைமைத் திட்டம், டெலிகொம்ஸ் பங்குகள், ஏய்ம்ஸ்ட் பல்கலைக் கழகம் அமைக்க அரசாங்கம் கொடுத்த மானியங்கள் மக்களிடம் போய்ச் சேர்ந்ததா என்பதை துணைத் தலைவர் சிந்தித்துப்பார்க்க வேண்டும். ஏய்ம்ஸ்ட் பல்கலைக்கழகத்தை தான் வியர்வை சிந்தி கட்டியதாக இப்பொழுது முன்னாள் தலைவர் ஒருவர் கூறிக் கொண்டிருக்கிறார். இதைக் கேட்டுக் கொண்டு இப்போதைய ம.இ.கா தலைவர்கள் வாய்மூடி மௌனிகளாக இருக்கிறார்கள். கடந்த 2014 இல் துணை அமைச்சர் ஒருவருக்கு அவர் சார்ந்த கல்வி நிறுவனத்திற்கு பாலர் பள்ளிகள் கட்டுவதற்காக வெ. 27 மில்லியன் ஒதுக்கப்பட்டதே அதன் கணக்கு விவரங்கள் என்னவாயிற்று? இதுவரையில் சம்பந்தப்பட்ட துணை அமைச்சர் அது குறித்து ஏன் பேசவில்லை? இந்திய மேம்பாட்டுக்காக ச. சாமிவேலு தலைமையின் கீழ் ஒரு குழுவும் , பழனிவேல் தலைமையின் கீழ் ஒரு குழுவும் திட்டங்கள் தீட்டினார்கள், ஆனால் அவை ஒன்றுமே செயலாக்கம் காணவில்லை என்று இன்றைய தேசியத் தலைவரே ஒப்புக் கொண்டுள்ளார். இந்த நிலையில், ஏதோ அரசாங்கம் கொடுக்கும் சொற்ப தொகையைக் கொண்டு சீரிய திட்டங்கள் வகுத்து செயலாற்றிக் கொண்டுவரும் செடிக் மற்றும் சீட் போன்ற அமைப்புகளின் மேல் குறை காண்பது ம.இ.கா இந்திய சமூகத்திற்கு செய்யும் துரோகமாகும். செடிக்கும் சீட்டும் அவற்றின் சேவைகளைச் சிறப்பாக செய்து கொண்டு வருகின்றன என்பதற்கு அவற்றின் வெளிப்படையான செயல்பாடுகளே சாட்சியங்களாக விளங்குகின்றன. எத்தனையோ அரசு சாரா இயக்கங்கள் செடிக் வழி உதவி பெற்று மக்கள் நலனுக்காக பல திட்டங்களை நிறைவேற்றிக் கொண்டு வருகின்றன. ஆக்கபூர்வமான சிந்தனையைக் கொண்டு இந்நாட்டில் வாழும் இந்தியர்களுக்கு உதவ வேண்டும் என்ற எண்ணம் கொண்டவர்களாக இருந்தால், ம.இ.காவினர் கீழ்க் கண்ட கோரிக்கைகளை தைரியமாக பிரதமர் முன் வைக்க வேண்டும்: 1.கடந்த ஆண்டுகளில் அறிவிக்கப்பட்ட பட்ஜெட்டின் மொத்த ஒதுக்கீடு 250 பில்லியன் வெள்ளி. அதில் இந்தியர்களுக்கென்று ஒதுக்கப்பட்டது 150 மில்லியன் வெள்ளி. இது மொத்த பட்ஜெட்டில் 0.0006 % ஆகும். மலேசிய மக்கள் தொகையில் நாம் 7% என்று எடுத்துக் கொண்டாலும் ஒரு 5 விழுக்காடாகிலும் (12.5 பில்லியன் வெள்ளி) நமக்கு பட்ஜெட்டில் ஒதுக்கீடு செய்திருக்க வேண்டும். இது குறித்து நீங்கள் கருத்தொன்றும் கூறவில்லையே ? ஏன்? 2.ம.இ.காவின் தேசியத் தலைவரும் சுகாதார அமைச்சருமான டாக்டர் சுப்பிரமணியம் கடந்த 9 வருடகாலமாக அமைச்சரவையில் இருக்கிறார். அவர் அரசாங்கத் துறையில் இந்தியர்களின் எண்ணிக்கையை 7 விழுக்காடாக உயர்த்துவேன் என்று கூறியிருந்தார். அந்த எண்ணிக்கையை உயர்த்திவிட்டாரா? இது குறித்து நஜீப்பிடம் கேட்டிருக்கலாமே ? 3.செடிக்கிற்கான நிதி ஒதுக்கீடு வெ.100 மில்லியனிலிருந்து வெ. 60 மில்லியனாக குறைக்கப்பட்டதே, அது உயர்த்தப்பட வேண்டுமே தவிர குறைக்கப்படக்கூடாது என்று பிரதமரிடம் கேட்டிருக்கலாமே ? இவ்வளவு முக்கிய வேலைகள் இருந்தும் இவற்றின் மீது கவனம் செலுத்தாமல் மேடையில் பேசி பேராளர்களைக் கவரவேண்டும் என்பதற்காக அர்த்தமற்ற பேச்சுகள் பேசுவதை மஇகா தலைமைத்துவம் தவிர்க்க வேண்டும் என்று குலசேகரன் வலியுறுத்தினார்.


டைனோசர்களின் இறப்பில் மர்மம்!

டைனோசர்களின் இறப்பில் மர்மம்! உண்மைகள் வெளியானது பூமியில் வாழ்ந்து முற்றாக அழிந்துபோனதாகக் கருதப்படும் டைனோசர்கள் தொடர்பில் தற்போதும் ஆராய்ச்சிகள் இடம்பெற்று வருகின்றன. இந்த இராட்சத விலங்கு இனம் அழிந்ததற்கு பூமியுடன் வான் பொருட்கள் மோதியமை காரணமாக இருக்கலாம் எனவும், அமில மழை பெய்தமை காரணமாக இருக்கலாம் எனவும் வெவ்வேறு ஊகங்கள் வெளியிடப்பட்டு வருகின்றன. எவ்வாறெனினும் குறித்த தாக்கத்தினால் டைனோசர் இனமானது குறுகிய காலத்திலேயே அழிவடைந்து போனதாக இதுவரை கருதப்பட்டு வந்தது. ஆனால் தற்போது இது மறுக்கப்பட்டு நாம் நினைப்பதை விடவும் டைனோசர்கள் முற்றாக அழிவடைவதற்கு நீண்ட காலம் சென்றதாக ஆராய்ச்சியாளர்கள் குறிப்பிட்டுள்ளனர். ஜேர்மனியில் உள்ள Potsdam Institute for Climate Impact Research (PIK) ஆராய்ச்சியாளர்களே இந்த தகவலை தெரிவித்துள்ளனர். மேலும் 66 மில்லியன் வருடங்களுக்கு முன்னர் பூமியில் காணப்பட்ட உறை வெப்பநிலையும், இருள் சூழ்ந்த தன்மையுமே டைனோசர்கள் மெதுமெதுவாக அழியக் காரணம் என அவர்கள் குறிப்பிட்டுள்ளனர்.


ஆளுங்கட்சியின் பண வினியோகம் கட்டுப்படுத்த முடியாத காளையாய் சீறிப் பாய்ந்து கொண் டிருக்கிறது.

ஆர்.கே.நகர் தேர்தலை ஒத்திவைத்து பணம் கொடுத்த வேட்பாளர்களை தகுதி நீக்கம் செய்ய வேண்டும்" என்று தேர்தல் ஆணையத்தை, டாக்டர் ராம தாஸ் வலியுறுத்தி உள்ளார். பா.ம.க. நிறுவனர் டாக்டர் ராமதாஸ் வெளியிட்டுள்ள அறிக்கையில் கூறியிருப்பதாவது:- சென்னை ஆர்.கே.நகர் தொகுதி இடைத்தேர்தலில் ஆளுங்கட்சியின் பண வினியோகம் கட்டுப்படுத்த முடியாத காளையாய் சீறிப்பாய்ந்து கொண்டிருக்கிறது. அதைத் தடுக்க நட வடிக்கை எடுக்க வேண்டிய தேர்தல் ஆணையமோ பெயருக்கு சில நடவடிக்கையை எடுத்துவிட்டு வேடிக்கை பார்க்கிறது. ஆர்.கே.நகர் தொகுதியில் உள்ள சுமார் 2Ñ லட்சம் வாக்காளர்களுக்கும் தலா ரூ.4 ஆயிரம் வீதம் மொத்தம் ரூ.100 கோடி பணம் வினியோகிக்கப்பட்டு விட்டது. இடைத்தேர்தல் களம் பணத்தால் விலைக்கு வாங்கப்பட்டிருக்கிறது. இதற்குப் பிறகு அதிகாரிகளை மாற்றுவதன் மூலமும், சுற்றுக்காவல் குழுக் களை அமைப்பதன் மூலமும் என்ன பயன் விளைந்துவிடப் போகிறது? குதிரைகள் தப்பி ஓடிவிட்ட பின்னர் லாயத்தை எத்தனை பூட்டுகள் போட்டு பூட்டி னாலும் அதனால் எந்த பலனும், நன்மையும் ஏற்படாது என்பதைப் போலவே, இப்போது ஆணையம் மேற்கொண்டிருக்கும் நடவடிக்கைகளாலும் பயன் கிடைக்கப்போவதில்லை. இத்தகைய சூழலில் இடைத்தேர்தலை ஒத்திவைப்பதும், வாக்காளர்களுக்கு பணம் கொடுக்கும் வேட்பாளர்களையும் அவர்களின் கட்சிகளையும் தகுதி நீக்கம் செய்வது மட்டும் தான் ஒரே தீர்வாக இருக்கும். தொகுதி மக்களுக்கும் ஆளுங்கட்சி வேட்பாளர் தினகரன் தரப்பினர் ஓட்டுக்கு ரூ.4 ஆயிரம் கொடுக் கும் காணொக் காட்சிகள் வெளியாகியுள்ள நிலையில், தினகரன் மீது நடவடிக்கை எடுக்கவும், தேர்தலை ஒத்திவைக்கவும் ஆணையம் தயங்குவது ஏன்? இன்னும் எத்தகைய ஆதாரம் கிடைக்க வேண்டும் என்பதற்காக ஆணையம் காத்திருக்கிறது? என்பதை விளக்க வேண்டும். ஓ.பன்னீர்செல்வம் அணி, தி.மு.க. உள்ளிட்ட வேட்பாளர்களும் வாக்காளர்களுக்கு பணத்தை வாரி இறைக்கின்றனர். கொடுக்கப்படும் தொகை, கொடுக் கப்படும் நாள் ஆகியவற்றில் தான் ஆளுங்கட்சி, தி.மு.க., ஓ.பன்னீர்செல்வம் ஆகியவற்றுக்கிடையே வித்தியாசம் இருக்குமே தவிர, மற்றபடி இந்த 3 தரப்புமே ஒரே குட்டையில் ஊறிய மட்டைகள் தான். இனியும் தாமதிக்காமல் ஆர்.கே.நகர் இடைத்தேர்தலை ஒத்திவைத்து, பணம் கொடுத்த வேட்பாளர்களை தகுதி நீக்கம் செய்ய வேண்டும். அத்துடன் வாக் குகளை விலைக்கு வாங்குவதை தடுக்கத் தேவையான தேர்தல் சீர்திருத்தங்களை தேர்தல் ஆணையம் விரைந்து மேற்கொள்ள வேண்டும். இவ்வாறு அவர் கூறியுள்ளார்.


தள்ளுப்பா நான் அயர்ன் பண்றேன்.. ஓட்டு போட்ரணும்..இல்லாட்டி துணியில் ஓட்டை போட்ருவேன்..

திண்டுக்கல்:

கையில சாப்பாடு தட்டு வைத்து கொண்டு பந்தியில் எல்லோருக்கும் சாப்பாடு பரிமாறி கொண்டிருக்கிறார் மன்சூரலிகான்!

திண்டுக்கல்லில் நாம் தமிழர் கட்சி வேட்பாளராக களம் இறங்கி உள்ள மன்சூரலிகான் கிட்டத்தட்ட ஜெயித்தே விடுவார் போல இருக்கிறது. அந்த அளவுக்கு மக்களிடம் நெருங்கி பழகி வருகிறார். ஓட்டுக்காக இப்படி வேஷம் போடுகிறார் என்று பொத்தாம் பொதுவாக பேசிவிட்டு, பெயருக்கு ஒரு விமர்சனத்தை முன் வைத்துவிட்டு போனாலும், இதைக்கூட மற்றவர்கள் செய்யவில்லையே என்றுதான் கேட்க தோன்றுகிறது!

எந்த வீட்டில் விசேஷம் ஆனாலும் சரி, துக்கம் ஆனாலும் சரி.. அங்கே மன்சூர் ஆஜராகி விடுகிறார். நேற்றுகூட வேலாயுதம்பாளையம் பகுதியில் பிர சாரம் செய்தார். அப்போது அந்த பகுதியில் ஒரு வீட்டில் வளைகாப்பு நடந்து கொண்டிருந்தது. அடுத்த செகண்ட் உள்ளே ஆஜராகிவிட்டார் மன்சூர்!

பிறகு கடைசியாக, தட்டில் கலவை சாப்பாட்டை போட்டுக் கொண்டு மன்சூர் சாப்பிட்டுவிட்டு பிரச்சாரத்தை ஆரம்பித்தார். வரும்வழியில் ஒரு துக்க வீடு! அந்தவீட்டின் நபர் மரணமடைந்து, உடல் வீட்டினுள் கிடத்தப்பட்டுள்ளது. விசேஷ வீட்டுக்கே கூப்பிடாமல் சென்றவர், எழவு வீட்டுக்கு போகாமல் இருப்பாரா என்ன? இறந்தவருக்கு சென்று அஞ்சலி செலுத்திவிட்டு அந்த வீட்டின் திண்ணையில் சிறிது நேரம் உட்கார்ந்து கொண்டிருந்தார்.

பின்னர் அங்கிருந்து கிளம்பி வேறு இடத்துக்கு சென்றார். அங்கே இஸ்திரி போடுவர் கடைக்குள் சென்று, நான் அயர்ன் பண்ணுகிறேன் என்று சொன்னார். ஒரு துணியை எடுத்து இஸ்திரிபோட்டு கொண்டே இருந்தவர், "எனக்கு ஓட்டு போடலைன்னு வெச்சுக்குங்க.. இந்த துணியில ஓட்டை போட்டுடுவேன்" என்று செல்லமாக மிரட்ட, அந்த கடைக்காரரோ சிரித்துவிட்டார்.

இதற்குள் மாலை நேரம் ஆகிவிட்டது. ஓட்டல் கடைகளில் பரோட்டா போடுவது ஆரம்பமானதும் கடைக்குள் சென்று மாவை எடுத்தார். அவ்வளவுதான்.. அதற்குமேல் யாரை பிசைந்து எடுத்து கொத்து பரோட்டா போட்டார் என தெரியவில்லை! இப்படியே திண்டுக்கல் தினந்தோறும் களை கட்டி வருகிறது.


பிற மொழிகளில் நடிப்பது வலிமிக்கது - தனுஷ்

சென்னை, : ராம்பாபு புரொடக்‌ஷன் சார்பில் எம்.பி.பாபு தயாரிக்கும் படம், ‘முடிஞ்சா இவன புடி’. தமிழ், கன்னடத்தில் தயாராகியுள்ள இதில் ‘நான் ஈ’ சுதீப், நித்யா மேனன், பிரகாஷ்ராஜ், சதீஷ், நாசர் உள்பட பலர் நடித்துள்ளனர். ராஜரத்னம் ஒளிப்பதிவு செய்துள்ளார். டி.இமான் இசை அமைத்துள்ளார். இதன் பாடல் வெளியீட்டு விழா, தனுஷ் தலைமையில் நேற்று நடந்தது. விஜய் சேதுபதி வெளியிட, சிவகார்த்திகேயன் பெற்றுக் கொண்டார். விழாவில் தனுஷ் பேசியதாவது:கே.எஸ்.ரவிகுமார் தயாரிப்பாளர்களின் இயக்குனர். இவர் இன்னொரு மொழியிலும் படம் இயக்குவது சந்தோஷமாக இருக்கிறது. அதேபோல சுதீப் கன்னடத்தில் பெரிய நடிகர் மற்றும் இயக்குனர். அவர் தமிழ் சினிமாவுக்கு வருவது பெருமையாக இருக்கிறது. ‘நான் ஈ’ படத்தில் அவர் நடிப்பைப் பார்த்துவிட்டு பாலுமகேந்திரா, ‘நான் இந்த ஆண்டு தேசிய விருதின் நடுவராக இருந்தால் அவருக்குத்தான் விருது கொடுப்பேன்’ என்றார். அந்த அளவிற்கு பிரமாதமாக நடித்திருந்தார். சொந்த மொழி தவிர்த்து இன்னொரு மொழியில் நடித்து பெயர் வாங்குவது அவ்வளவு எளிதல்ல. அது வலி மிக்கது. அந்த வலியை நான் இந்திப் படங்களில் அனுபவித்துள்ளேன். கடின உழைப்பு இருந்தால் மட்டுமே பிற மொழியில் வெற்றி பெற முடியும். சுதீப் அப்படியொரு வெற்றியை தமிழில் பெறுவார் என்று நம்புகிறேன். இங்கு வந்திருக்கும் சிவகார்த்திகேயனுடன் நடித்துவிட்டேன். விஜய் சேதுபதியுடன் நடிக்க ஆர்வத்துடன் இருக்கிறேன். இவ்வாறு தனுஷ் கூறினார்.நடிகர்கள் சுதீப், சாய்ரவி, சதீஷ், டெல்லி கணேஷ், இயக்குனர்கள் கே.பாக்யராஜ், பி.வாசு, சேரன், தயாரிப்பாளர் ஆர்.பி.சவுத்ரி, டி.இமான் உள்பட பலர் கலந்து கொண்டனர்.


தொடர்ந்து தள்ளிப்போகும் சூர்யாவின் 'சி-3' .....

சூர்யா நடிப்பில் தற்போது ‘எஸ்-3’ படம் படப்பிடிப்பு முடிந்து வெளியீட்டுக்கு தயாராகவுள்ள நிலையில்இ படம் தொடர்ந்து பலமுறை தள்ளிப்போகிறது. இப்படத்தை வெளியிடுவதற்கான தேதியை படக்குழு பலமுறை ஒத்திவைத்துள்ளது குறிப்பிடத்தக்கது. ‘சிங்கம்’ படத்தின் தொடர்ச்சியாக மூன்றாவது பாகமாக உருவாகியிருக்கும் இப்படத்தை ஹரி இயக்கியிருக்கிறார். இப்படத்தில் ஸ்ருதிஹாசன், அனுஷ்கா ஷெட்டி, விவேக், சூரி, ராதாரவி உள்ளிட்ட பலர் நடித்துள்ளனர். முன்னதாக இப்படம், குடியரசுத் தினத்தன்று வெளியாகும் என அறிவித்திருந்த பட நிறுவனம் தற்போது அதனை ஒத்திவைத்துள்ளது. இந்நிலையில், தமிழகம் முழுவதும் ஜல்லிக்கட்டுக்காக இளைஞர்கள் மற்றும் பொதுமக்கள் கடுமையாக போராடி வந்தனர். போராட்டங்கள் முடிவுக்கு வந்தாலும் இயல்பு நிலை திரும்பாததால் படம் வெளியிடுவதை தள்ளிவைப்பதாக படத் தயாரிப்பு நிறுவனம் நேற்று அறிக்கை வெளியிட்டது. மேலும், படம் பிப்ரவரி 3-ம் தேதி வெளியாகும் என்றும் ஸ்டூடியோ கிரீன் நிறுவனம் அறிவித்துள்ளது. பிரதமர் மோடியின் கருப்புப் பண ஒழிப்பு நடவடிக்கை, ஜல்லிக்கட்டு பிரச்சனை உள்ளிட்ட பல காரணங்களால் படத்தை வெளியிட படக்குழு தயங்கி வருவது குறிப்பிடத்தக்கது.


தமிழகத்துக்கு இதுவரை செய்யாத மோடி இனி என்ன செய்துவிடப் போகிறார் - சீமான் கேள்வி

சேலம்,

ஆண்டுகளாக ஆட்சி செய்த மோடி தமிழகத்துக்கு என்ன செய்தார்? இனி ஆட்சிக்கு வந்து என்ன செய்தவிடப் போகிறார்? என்று சீமான் கேள்வியெழுப்பியுள்ளார்.

நாம் தமிழர் கட்சி சார்பில் சேலம் நாடாளுமன்ற தொகுதியில் போட்டியிடும் வேட்பாளரை ஆதரித்து சேலத்தில் பிரச்சார பொதுக்கூட்டம் நடந்தது. இதில் சீமான் கலந்து கொண்டு பேசியதாவது: சேலம்-சென்னை இடையே ஆயிரக்கணக்கான ஏக்கர் விவசாய நிலங்கள் கையகப்படுத்தி 8 வழிச்சாலை தேவை தானா?

இந்த திட்டத்துக்கு ரூ.10 ஆயிரம் கோடி நிதி ஒதுக்கியவர்கள், கஜா புயலுக்கு ஒதுக்கீடு செத தொகை எவ்வளவு? சேலம் விமான நிலைய விரிவாக்கத்திற்கு, 500 ஏக்கர் நிலம் கையகப்படுத்தப்படுவதாக கூறியதால், நிலம் பறிபோ விடுமோ என்ற அச்சத்தில் ஆட்சியரிடம் மனு கொடுக்க வந்து விட்டு சென்ற சேலத்தை சேர்ந்த விவசாயி ஒருவர் நெஞ்சு வலியால் இறந்தார். இதை பற்றி பேசிய என் மீது வழக்கு போட்டு அடக்கு முறையை கையாண்டனர். எத்தியோப்பியா, சோமாலியா ஆகிய நாடுகள் ஒரு காலத்தில் வளமுடன் இருந்தவை.

அந்த நாடுகளில் விவசாயம் அழிக்கப்பட்டதால் அங்கு பஞ்சம் ஏற்பட்டது. அந்த நிலை தமிழகத்துக்கு வந்துவிடக் கூடாது. 5 ஆண்டுகளாக ஆட்சி செத மோடி தமிழகத்துக்கு என்ன செதார். இனி ஆட்சிக்கு வந்து என்ன செதுவிடப் போகிறார்.

50 ஆண்டுகளாக ஆட்சியில் இருந்த காங்கிரஸ் என்ன செதுவிட்டது? அ.தி.மு.க.விடம் 37 எம்.பி.க்கள் இருந்ததால் தமிழகத்துக்கு என்ன பயன் கிடைத்தது. அநீதியை இழைத்த இவர்களுக்கா உங்கள் வாக்கு. ஒற்றை வாக்கு உலகை புரட்டிப்போடும் என்பதை உணர்ந்து நாம் தமிழர் கட்சி வேட்பாளருக்கு வாக்களியுங்கள். இவ்வாறு அவர் பேசினார்.

----------------------------------------


சத்தியமூர்த்திபவனில் காமராஜர் பிறந்தநாளை கொண்டாட காங்கிரஸ் தலைவர் இல்லாதது வருத்தமாக இருக்�

கூட்டத்தில் மாநில துணை தலைவர் ஞானதேசிகன், முன்னாள் எம்.எல்.ஏ.க்கள் கோவை தங்கம், விடியல் சேகர், இளைஞர் அணி நிர்வாகி யுவராஜா உள்ளிட்டவர்கள் கலந்து கொண்டனர். கூட்டத்தில் த.மா.கா. தலைவர் ஜி.கே.வாசன், ரூ.5 லட்சம் மதிப்பில் ஏழை மாணவ-மாணவிகளுக்கு கல்வி உதவித்தொகை மற்றும் அரசு பள்ளிகளுக்கு உபகரணங்களை வழங்கி பேசியதாவது:- சட்டமன்ற தேர்தலுக்கு பின் மாவட்டந்தோறும் தொடர்ந்து கூட்டங்களை நடத்தி வருகிறேன். இயக்க உணர்வோடு வருங்கால வெற்றிக்கு அடித்தளம் அமையும் வகையில் 24 மாவட்டங்களிலும், 9 ஆயிரம் வட்டார, நகர, ஊராட்சி அமைப்புகளை சேர்ந்த நிர்வாகிகளையும் சந்தித்து விட்டேன். கடந்த சட்டமன்ற தேர்தலில் தோல்வியை பெற்றோம். அதை பாடமாக கொண்டு வரும் உள்ளாட்சி தேர்தலில் வெற்றி பெற உழைக்கும் உயிரோட்டமான கட்சியாக த.மா.கா. உள்ளது. மற்ற கட்சியை விமர்சிக்கும் எண்ணம் எனக்கு துளியும் இல்லை. இருப்பினும் சத்தியமூர்த்தி பவனில் காமராஜர் பிறந்தநாளை கொண்டாட காங்கிரஸ் கட்சி தலைவர் இல்லையே என்ற வருத்தம் உள்ளது. தமிழகத்தில் காங்கிரஸ் கட்சியில் தலைமைக்கு பஞ்சம் என்று மக்கள் நினைக்கிறார்கள். உள்ளாட்சி தேர்தலில் த.மா.கா. பலமான இடங்களில் பலம் வாய்ந்த நிலையோடு போட்டியிடும். மத்திய அரசு புதிய தேசிய கல்விக்கொள்கையில் அவசரம் காட்டக்கூடாது. நடுநிலையோடு கல்விக்கொள்கையை கொண்டு வர வேண்டும். கல்விக்கொள்கையை அமல்படுத்தும் முன் ஒவ்வொரு மாவட்டத்திலும் மக்கள் பிரதிநிதிகள், கல்வியாளர்கள், சமூக ஆர்வலர்களின் கருத்துகளை கேட்டு நிறைவேற்ற வேண்டும். கல்வியை வணிக மயமாக்காமல் ஏழை, எளியவர்களுக்கு பயன்படும் வகையில் கல்விக்கொள்கையை கொண்டு வர வேண்டும். மீனவர் பிரச்சனை, கச்சத்தீவு பிரச்சனை, காவிரி, முல்லை பெரியாறு, பாலாறு பிரச்சனைகளை ஒரு குறிப்பிட்ட காலக்கெடுவுக்குள் முடிவு காண வேண்டும். பாராளுமன்ற மழைக்கால கூட்டத்தொடர் தொடங்கிய நிலையில் மத்திய அரசு முக்கிய மசோதாக்களை நிறைவேற்ற சுமூகமாக தீர்வு காண வேண்டும். த.மா.கா. மக்கள் விரும்பும் கட்சியாக உள்ளது. இந்த கட்சியில் இருந்து சிலர் சுய லாபத்துக்காக விலகி மற்ற கட்சியில் சேர்ந்துள்ளனர். இதனால் த.மா.கா.வுக்கு எந்த நஷ்டமும் இல்லை. பொதுமக்கள் மனநிலை மாறி பொது நலத்துக்காக, ஜனநாயகத்துக்காக வாக்களிக்க வேண்டும். இவ்வாறு ஜி.கே.வாசன் பேசினார்


ஹாங்காங் சட்டசபையில் பயங்கர மோதல்

ஹாங்காங்,

புதிய சட்ட திருத்தம் தொடர்பாக ஹாங்காங் சட்டசபையில் ஏற்பட்ட பயங்கர மோதலில் உறுப்பினர்கள் காயமடைந்தனர். ஹாங்காங், சீன நாட்டின் நேரடி கட்டுப்பாட்டில் உள்ளது. 1997ஆம் ஆண்டு வரை ஹாங்காங், பிரிட்டன் கட்டுப்பாட்டில் இருந்தது. பின்னர் சீனாவின் கட்டுப்பாட்டில் ஒப்படைக்க ப்பட்டது. இந்த நிலையில், ஹாங்காங்கில் வழக்குகளில் சிக்குவோரை சீனாவுக்கு நாடு கடத்தி அங்கு விசாரணையை சந்திக்க வைக்க முயற்சி நடக்கிறது. இதற்காக கைதிகள் ஒப்படைப்பு சட்டத்தில் திருத்தம் செய்வதற்கு திட்டமிடப்பட்டுள்ளது.

இதையொட்டி, ஹாங்காங் சட்டசபையில் உறுப்பினர்களிடையே மோதல் ஏற்பட்டது. கைதிகளை ஒப்படைக்கும் சட்டத்தில் இப்படி திருத்தம் கொண்டு வந்தால் அது ஹாங்காங்கின் சுதந்திரத்தை அழித்து விடும் என விமர்சனங்கள் எழுந்துள்ளன. இது தொடர்பாக உறுப்பினர்களிடையே கைகலப்பு ஏற்ப ட்டது. ஒருவரையொருவர் தாக்கிக்கொண்டனர். பலர் காயம் அடைந்தனர்.

ஜனநாயக ஆதரவு உறுப்பினர் கேரி பேன் மயங்கி சரிந்தார். அவரை சிகிச்சைக்காக கொண்டு சென்றனர். சீனாவுக்கு ஆதரவான ஒரு உறுப்பினர், ஹாங்காங்குக்கு இது ஒரு துயரமான நாள் என்று கூறினார். ஆனால் அதிகாரிகள் தரப்பில், கொலை வழக்கு கைதிகளை அனுப்புவதற்கு மட்டுமே இந்த சட்டதிருத்தம் என கூறப்படுகிறது.


சிரியாவில் ஐ.எஸ். தொடர் தாக்குதல்.... 32 பேர் பலி

ஸ்வெய்டா:

சிரியாவில் ஸ்வெய்டா நகரில் தற்கொலைப் படையினர் நடத்திய தாக்குதலில் 32 பேர் உயிரிழந்துள்ளதாக தகவல் வெளியாகியுள்ளது. சிரியாவின் தெற்கு பகுதியில் உள்ள ஸ்வெய்டாவில் உள்ள பரபரப்பான சந்தைப் பகுதியில் தற்கொலைப் படையை  சேர்ந்த தீவிரவாதி ஒருவன் தமது உடலில் கட்டியிருந்த வெடிகுண்டை வெடிக்கச் செய்தான். இதில் 32 பேர் பலியானதோடு, 30-க்கும் மேற்பட்டோர் படுகாயமடைந்தனர். தற்கொலைப் படையைச் சேர்ந்த மேலும் இருவர் தங்களது உடலில் கட்டியிருந்த குண்டுகளை வெடிக்கச் செய்யும் முன்பாக பாதுகாப்புப் படையினர் அவர்களை துரத்திச் சென்று சுட்டுக் கொன்றனர்.
சிரியாவில் பல்வேறு கிளர்ச்சியாளர்களுக்கும், அரசு படைகளுக்கும் இடையே கடந்த 2011-ம் ஆண்டு முதல் உள்நாட்டுப்போர் நடந்து வருகிறது. கிளர்ச்சி யாளர்களுக்கு அமெரிக்கா ஆதரவாக இருந்து வருகிறது. அதே நேரத்தில் சிரியா அரசுக்கு ரஷியா மற்றும் ஈரான் நாடுகள் ஆதரவாக உள்ளன. சிரியாவில் கிளர்ச்சியாளர்கள் தங்கள் கட்டுப்பாட்டில் வைத்திருந்த பல்வேறு பகுதிகளை அரசு படையினர் மீட்டு வருகின்றனர். இந்த தொடர் தற்கொலைப்படை தாக்குதல் சம்பவங்களுக்கு ஐ.எஸ் பயங்கரவாத இயக்கம் பொறுப்பேற்றுள்ளது குறிப்பிடத்தக்கது.


தக்சின் மகளுக்கு ஹாங்காங்கில் திருமணம்

தாய்லாந்தின் முன்னாள் பிரதமர் தக்சின் ஷினவத்ரா (நடுவில்) தமது மகள்(வலம்) திருமணத்துக்கு வந்த விருந்தினர்களை வரவேற்கிறார். ஹாங்காங்கில் நடைபெற்ற இந்தத் திருமணத்தில் அண்மையில் தாய்லாந்து தேர்தலில் பிரதமர் வேட்பாளராக அறிவிக்கப்பட்டு பெரும் சர்ச்சை கிளம்பிய இளவரசி உபோல் ரத்தனாவும் தக்சினின் சகோதரியும் முன்னாள் பிரதமருமான யிங்லக்கும் பங்கேற்றனர்.

தக்சின் மீது ஊழல் குற்றச்சாட்டுகளை சுமத்தியுள்ள தற்போதைய தாய்லாந்து அரசாங்கம் அவரை தேடி வரும் வேளையில் இந்தத் திருமணம் நடந்துள்ளது.


இலங்கை அருகே புதிய காற்றழுத்தத் தாழ்வுநிலை: கனமழைக்கு வாய்ப்பு

இலங்கை அருகே உருவாகியுள்ள புதிய காற்றழுத்தத் தாழ்வுநிலையால், தமிழகத்தில் இன்றும் நாளையும் கனமழை பெய்வதற்கான வாய்ப்பு உள்ளது என வானிலை ஆய்வு மையம் அறிவித்துள்ளது.

தமிழகம் மற்றும் புதுச்சேரியின் பல்வேறு பகுதிகளில் கனமழை பெய்துவருகிறது. இதனால், சென்னை, திருவள்ளூர், காஞ்சிபுரம், நாகை, திருவாரூர் உள்ளிட்ட பல மாவட்டங்களில் மக்களின் இயல்புவாழ்க்கை பாதிக்கப்பட்டுள்ளது. சென்னை மற்றும் புறநகர் குடியிருப்புப் பகுதிகளில் மழை நீர் சூழ்ந்துள்ளது. டெல்டா பகுதிகளில் பெய்துவரும் கனமழையால், பல்லாயிரம் ஏக்கரில் விளைந்த பயிர்கள் நீரில் மிதக்கின்றன. இதனால், விவசாயிகள் கவலை அடைந்துள்ளனர்.

இந்த நிலையில், 'தமிழகம் மற்றும் புதுச்சேரியின் ஒருசில பகுதிகளில், அடுத்த 48 மணி நேரத்துக்கு கனமழை பெய்யலாம்' என்று இந்திய வானிலை ஆய்வு மையம் எச்சரிக்கை விடுத்துள்ளது. அதேபோல, 'தமிழகம் மற்றும் புதுச்சேரியில் அநேக இடங்களில் மழை நீடிக்கும்' என்றும் தெரிவிக்கப்பட்டுள்ளது. இந்தியப் பெருங்கடலில் நேற்று உருவான காற்றழுத்தத் தாழ்வுநிலை இன்று வலுவிழந்தது. ஆனால், தற்போது இலங்கை அருகே புதிதாக உருவாகியுள்ள காற்றழுத்தத் தாழ்வுநிலையால் மிகப்பெரும் பாதிப்பு ஏதும் இல்லை. ஆனாலும், இரண்டு நாள்களுக்கு தமிழகம் மற்றும் புதுச்சேரியில் மழை நீடிக்கும் என்றே அறிவிக்கப்பட்டுள்ளது.


எதற்கும் பயந்து இந்தியர்களின் பிரச்சினைகளுக்காக குரல்கொடுப்பதில் எள்ளளவும் தயங்கமாட்டோம்!

மலேசிய இந்தியர்களின் உரிமைக் குரலாகவும் சமூகப் பொருளாதார இன்னல்களைப் படம் பிடித்துக் காட்டும் ஊடகமாகவும், இந்திய மக்களின் போராட்டங்களுக்கு தோள் கொடுத்து நிற்கும் நண்பனாகவும் மிளிர்ந்து வரும் மலேசிய நண்பன் பத்திரிகைக்கு எதிராகக் கட்டவிழ்த்து விடப்பட்டிருக்கும் விஷமத்தனமான பிரச்சாரங்களை மலேசிய நண்பனின் வாசகர்கள் கடுகளவும் நம்பிவிட மாட்டார்கள் என நண்பன் நிர்வாகம் கருதுகின்றது. மலேசிய இந்தியர்களின் தேவைகளையும் உரிமைகளையும் குறி வைத்து அரசியல்வாதிகளின் பல்வேறு குறைபாடுகளைச் சுட்டிக்காட்டி வரும் மலே சிய நண்பனின் செயல்பாடுகள் பேரளவிலான வரவேற்பினைப் பெற்றுவரும் சூழலைத் தாங்கிக் கொள்ள முடியாத சில விஷமிகள் மலேசிய நண்பனுக்கு எதிராகப் பொய்யான தகவல்களைச் சமூக ஊடகங்களின் வழி பரப்பி வருவது மிகவும் கேவலமான செயல் என்பதை நண்பனைத் தொடர்பு கொண்ட வர்கள் தெரிவித்தனர். சோரம் போகும் பத்திரிகை அல்ல! ஆளுங்கட்சி அரசியல்வாதிகளுக்கும் எதிர்க்கட்சி அரசியல்வாதிகளுக்கும் உதிரிக்கட்சிகளின் அரசியல்வாதிகளுக்கும் சாமரம் வீசும் பத்திரிகையாக என் றுமே செயல்படாத மலேசிய நண்பனின் நிலைப்பாட்டினை அசைத்துப் பார்க்கும் வகையில் அறவே தொடர்பு இல்லாத விவகாரங்களுக்கு கண், காது, மூக்கினை வைத்து சமூக ஊடகங்களின் வழி மலேசிய நண்பனுக்கெதிராக ‘புறக்கணிக்க வேண்டும்’ என்ற கோரிக்கையினை முன் வைத்திருப்பவர்களை மலேசிய இந்தியர்களுக்கு துரோகம் இழைப்பவர்களாவே நண்பன் நிர்வாகம் கருதுகின்றது. மொட்டைத் தலைக்கும் முழங்காலுக்கும்...! மலேசிய இந்தியர்களின் விவகாரங்களை அம்பலப்படுத்தவும், அவர்களின் போராட்டங்களுக்கு துணையாகவும் இன்றுவரை செயல்பட்டு வரும் மலேசிய நண்பனின் சமூகப் பணியை கீழறுப்புச் செய்ய விஷமத்தனமான பிரச்சாரத்திற்கும் மலேசிய நண்பனுக்கும் 100 விழுக்காடு தொடர்பே இல்லை என்பதை மலேசிய நண்பனுக்கு வற்றாத ஆதரவினை வழங்கிவரும் அனைவரும் அறிந்துள்ளதாகவே நண்பன் நிர்வாகம் கருதுகின்றது. கெடுவான் கேடு நினைப்பான்" என்பதன் வழி மலேசிய இந்தியர்களின் அனைத்து விவகாரங்களுக்கும் தைரியமாகவும் விவேகத்துடனும் குரலெழுப்பி வரும் மலேசிய நண்பனின் பணியினை அர்ப்பத்தனமான செயல்பாடுகளினாலும், அருவருக்கத்தக்க நடவடிக்கைகளாலும் தடுத்து நிறுத்திவிட முடியாது என்பதை நண்பன் நிர்வாகம் நம்பிக்கையோடு உணர்கின்றது.


நஜீப் வீட்டில் இடைவிடாத 20 மணிநேர அதிரடி சோதனை.

கோலாலம்பூர்,

முன்னாள் பிரதமர் டத்தோஸ்ரீ நஜீப் துன் ரசாக்கின் இல்லத்தில் நேற்று முன் தினம் இரவு போலீசார் மேற்கொண்ட அதிரடி சோத னையில் விலையுயர்ந்த கைப்பைகள், ஆடைகள் மற்றும் பரிசுப் பொருட்கள் உட்பட அதிகமான பொருட்களை போலீசார் மீட்டுள்ளனர்.இங்கு தாமான் டூத்தாவில் உள்ள நஜீப்பின் இல்லத்தில் நேற்றுமுன்தினம் இரவு 10.15 மணிக்கு தொடங்கி நேற்று மாலை 5.45 மணி வரை சோதனைகள் நடத்தப்பட்டதாக நஜீப்பின் வழக்கறிஞர் டத்தோ ஹர்ப்பால் சிங் கிரிவால் தெரிவித்தார்.

Read More: Malaysia Nanban Tamil Daily 18.5.2018


பிரிட்டனின் பிரதமர் தெரசா மே அரசியல் வாழ்வில் வீழ்ந்த கதை

லண்டன்,

ஐரோப்பா தொடர்பான சிக்கலில், கன்சர்வேடிவ் கட்சியினரால் பதவி விலக நிர்பந்திக்கப்பட்ட பிரிட்டனின் இரண்டாவது பெண் பிரதமராகிறார் தெரசா மே.மார்கரெட் தாட்சரை போன்று நிலையான ஓர் இடத்தை பிடித்த தலைவர்கள் பட்டியலில் தெரசா மேவும் இணைகிறார்.

2016 ஜூலையில் பிரதமர் அலுவலகம் இருக்கும் டவுனிங் தெருவில் அவர் நுழைந்தபோது அவர் என்ன மாற்றத்தை ஏற்படுத்த வேண்டும் என்று நினைத்தாரோ நிச்சயமாக அதை ஏற்படுத்த முடியவில்லை.அவர் பிரதமராக பதவி ஏற்ற போது செய்ய திட்டமிட்டிருந்த, பிரிட்டிஷ் சமூகத்தில் நிலவும் ‘‘அநீதிகளை" சரி செய்ய வேண்டும் என்பன போன்ற கொள்கைகள் எல்லாம் பிரிக்ஸிட் என்ற ஒற்றை வார்த்தையால் மழுங்கடிக்கப்பட்டுவிட்டது.

ஐரோப்பிய ஒன்றியத்தைவிட்டு வெளியேறும் பிரிட்டனின் முடிவு, தனக்கு முன் பிரதமராக இருந்த டேவிட் கேமரன் காலத்தில் எடுக்கப்பட்ட கருத்துக்கேற்பு வாக்கெடுப்பின் முடிவுகளை செயல்படுத்துவதற்காக அவர் எடுத்துக்கொண்ட விடாமுயற்சி ஆகியவைதான் தெரசா மேவின் மூன்று வருட கால பிரதமர் பதவியை விளக்குகிறது.

பிரெக்ஸிட்டை நிறைவேற்றுவதற்கான போராட்டம்,நாடாளுமன்றத்தில் அமைச்சர்களின் பதவி விலகல், நாடாளுமன்றத்தில் எழுந்த எதிர்ப்பலைகள் அவருக்கு பின்னடைவை வழங்கின.ஒரு தருணத்தில், தன் மீது கொண்டு வரப்பட்ட நம்பிக்கையில்லா தீர்மானத்துக்கு எதிராக வாக்களிக்கும் பொருட்டு, தன் கட்சியைச் சார்ந்த நாடாளுமன்ற உறுப்பினர்களின் ஆதரவைப் பெறுவதற்காக அடுத்த 2022-ஆம் ஆண்டு தேர்தலுக்குள் தான் பதவி விலகுவதாக உறுதியளிக்க வேண்டிய சூழ்நிலையையும் அவர் எதிர்நோக்கியிருந்தார்.

பிரெக்ஸிட் ஒப்பந்தத்திற்கு பல நாடாளுமன்ற உறுப்பினர்கள் முட்டுக் கட்டை போடுகிறார்கள் என்று குற்றம் சுமத்தி அவர்களை தள்ளி வைத்த அவருக்கு, அவரின் கன்சர்வேடிவ் கட்சி அவர் பதவியில் தொடர்வதை விரும்பவில்லை என்று ஒப்புக் கொள்ள வேண்டிய சூழல் ஏற்பட்டது. இதன் பிறகு, அவர் நேசித்த பணியில் தொடர முடியாது என அவர் ஒப்புக் கொண்டார். மேலும் டவுனிங் தெருவில் தனது பணி நிறைவடைந்தது என்றும் ஒப்புக் கொண்டார்.

கன்சர்வேடிவ் கட்சியின் தலைவர் பதவியிலிருந்தும் பிரதமர் பதவியிலிருந்தும் விலகப் போவதாக அறிவித்த அவர், தான் பதவி விலகப்போவதாக அறி வித்த அந்த தருணத்தில் உடைந்துவிட்டார். வரும் ஜூன் 7-ஆம் தேதி அவர் பதவியிலிருந்து அதிகாரப்பூர்வமாக விலகுகிறார்.


லூனாஸ் வெல்லெஸ்ஸி தோட்டத் தமிழ்ப்பள்ளி மாணவர்கள் கனடாவில் தங்கத்தை குவித்தனர்

(ஹேமா எம்.எஸ்.மணியம்) கூலிம்,

கெடா லூனாஸ் வெல்லெஸ்லி தோட்ட மாணவர்கள் கடந்த செப்டம்பர் 1 ஆம் தேதி கனடாவில் நடைபெற்ற புத்தாக்க அறிவியல் போட்டியில் பங்கேற்று ஒரு தங்கம் மற்றும் 3 சிறப்பு விருதுகளைப் பெற்றிருப்பதாக வெல்லெஸ்லி தோட்டத் தமிழ்ப்பள்ளியின் பெற்றோர் ஆசிரியர் சங்கத்தின் தலைவர் சு.இராமலிங்கம் தெரிவித்தார்.

கடந்த வாரம் 28.8.2018 ஆம் தேதி கூலிம் மாவட்ட கல்வி இலாகாவின் துணையுடன் லூனாஸ் வெல்லெஸ்லி தோட்டத் தமிழ்ப்பள்ளியிலிருந்து 4 மாணவர்களும் 2 ஆசிரியர்களும் கனடா புத்தாக்க அறிவியல் போட்டிக்குச் சென்றனர். அம்மாணவர்கள் ச.மோனிஸ், மு.முகிலன், க.நிஷா ஸ்ரீ மற்றும் ச.ஸ்ரீஷிவாணி ஆவர்.

மேலும், இவர்களுடன் ஆசிரியர்கள் ஞானஜோதி, சு.விஜயா ஆகியோரும் உடன் சென்றனர். டொரான்டோ அனைத்துலக புத்தாக்க அறிவியல்  போட்டியில் செம்பு, பித்தளை பொருட்களை வெண்மையாக்கும் திரவியக் கண்டுபிடிப்பு இப்புத்தாக்க போட்டியில் சோதனைக்கு வைக்கப்பட்டது.

மேலும், புதிய கண்டுபிடிப்புக்காக லூனாஸ் வெல்லெஸ்லி தோட்டத் தமிழ்ப்பள்ளி மாணவர்களுக்கு 1 தங்க விருதும் 3 சிறப்பு விருதுகளும் கனடா புத்தாக்க அறிவியல் போட்டியில் வழங்கப்பட்டது. அதில் 2 சிறப்பு விருதுகள் கண்டுபிடிப்புக்காகவும் மற்றொரு விருது போலந்து வழங்கியதாகவும் பெற்றோர் ஆசிரியர் சங்கத்தினர் குறிப்பிட்டனர்.

மலேசியாவில் இருக்கும் தமிழ்ப்பள்ளிகளிலே இப்பள்ளியே 19 மணி நேரம் செலவு செய்து டொரான்டோ அனைத்துலக புத்தாக்க அறிவியல் போட்டி யில் கலந்துகொண்டு தமிழ்ப்பள்ளிக்கும் நாட்டிற்கும் பெருமை சேர்த்துள்ளது.

தொடர்ந்து, இவர்கள் கனடாவில் அனைத்துலக போட்டியில் கலந்துகொள்வதற்கான 55 ஆயிரம் வெள்ளி செலவுகளை வெல்லெஸ்லி தோட்டத் தமிழ்ப்ப ள்ளி பெற்றோர் ஆசிரியர் சங்கம், வாரியக் குழு, பெற்றோர்கள் ஆகிய அனைவரும் இந்நிதியைத் திரட்டி மாணவர்களை கனடாவிற்கு அனுப்பியதாக தெரி விக்கப்பட்டது.


எம்.எல்.ஏ.,க்களை வளைக்கும் எடப்பாடி

சென்னை: முதல்வராகி நூறு நாட்களை கடந்து விட்ட சூழ்நிலையில், பலவீனமான முதல்வர் போல தன்னை காட்டிக் கொண்டிருந்த முதல்வர் பழனிச்சாமி, திடீர் தெம்பு வந்தவராக, இன்னும் மூன்றரை ஆண்டுகளுக்கும் நான் தான் முதல்வர். என் தலைமையிலான ஆட்சி சிறப்பான ஆட்சி என்று சொல்லும் அளவுக்கு பெயர் வாங்க விரும்புகிறேன். நீங்களும் அதே எண்ணத்தோடு, என்னோடு இணைந்து செயல்படுங்கள். அப்போதுதான், மீண்டும் தமிழகத்தில் அ.தி.மு.க., ஆட்சிக்கு வரும் என்று அமைச்சர்களிடம் அதிரடியாக பேசி வருவதாக தகவல் பரவி இருக்கிறது. இது குறித்து, கோட்டை வட்டாரங்கள் கூறியதாவது:முதல்வர் எடப்பாடி பழனிச்சாமிக்கு எதிராக, தனது ஆதரவு எம்.எல்.ஏ.,க்க்ளை தூண்டி விட்டு, அரசி யல் செய்து வருகிறார் தினகரன். இதனால், தினகரன் மீது காட்டம் ஆகி உள்ள பழனிசாமி, தன்னை ஸ்திரப்படுத்திக் கொள்ளும் வேளையில், செயல் பட்டுக் கொண்டிருக்கிறார். அடுத்தகட்டமாக, ஜெயலிதா பாணியில் அதிரடியாக அரசியல் செய்தால் மட்டுமே, அரசியல் எண்ணங்களுக்கு வழி தேட முடி யும் என்று நினைக்கும் பழனிச்சாமி, எல்லா அமைச்சர் அலுவலகங்களிலும், தனது படத்தை மாட்ட வைத்தார். இது சர்ச்சையை கிளப்பி இருந்தாலும், இதில் இருந்து பின் வாங்க மாட்டேன் என, முதல்வர் அதிரடியாக சொல்லி விட்டார்.தினகரன் ஆதரவு எம்.எல். ஏ.,க்கள் அத்தனை பேரையும், அடிக்கடி சந்திக்கும் முதல்வர் பழனிச்சாமி, ஆட்சி கவிழ்ப்பு வேலையில் ஈடுபட்டால், இனி எக்காரணம் கொண்டும் தமி ழகத்தில் அ.தி.மு.க., ஆட்சிக்கு வராமல் போய் விடும். அதற்கு தினகரன் காரணமாக இருக்கக் கூடாது என்கிறார்.தேர்தல் நடந்தால், தி.மு.க., ஆட்சிக்கு வந்து விடும். அதற்கு எம்.எல்.,ஏ.,க்கள் தயாராக இருப்பரா? என கேள்வி எழுப்பி உள்ளார். இதையடுத்தே, தினகரனை நோக்கிச் சென்ற அ.தி.மு.க., ஆதரவு எம்.எல்.ஏ.,க்கள் பலரும், எடப்பாடி பழனிச்சாமியிடம் நெருக்கமாக உள்ளனர். இவ்வாறு, கோட்டை வட்டாரங்கள் கூறின.


பசில் ராஜபக்ஷவின் காட்டிக்கொடுப்பு?

முன்னாள் அமைச்சர் பசில் ராஜபக்ஷவுக்கு எதிராக முன்வைக்கப்பட்டுள்ள குற்றச்சாட்டுகளுக்கு, அப்போதைய அரசாங்க அதிகாரிகளே பொறுப்பேற்க வேண்டும் என சுட்டிக்காட்டப்பட்டுள்ளது. பசில் ராஜபக்ஷவின் சார்பில் ஆஜராகியுள்ள ஜனாதிபதி சட்டத்தரணி ஷவேந்திர பெர்ணான்டோ, இது தொடர்பாக ஜனாதிபதி ஆணைக்குழுவுக்கு அறிவித்துள்ளார். பசில் ராஜபக்சவின் உள்நாட்டு விமான பயணங்கள் உட்பட செலவிடப்பட்டுள்ள அரசாங்க பணம் 163 இலட்சம் ரூபாவுக்கும் அதிக பயணத்திற்கு முன்னாள் திறைசேரி செயலாளர் பீ.பீ ஜயசுந்தர உட்பட தலைமை கணக்காளர்களே நேரடியாக பொறுப்பு கூற வேண்டும் என சட்டத்தரணி சுட்டிக்காட்டியுள்ளார். இந்த பணத்தை செலவிடுதற்காக பசில் ராஜபக்சவின் நேரடி தலையீடு மேற்கொள்ளப்படவில்லை. அதிகாரிகள் பயணத்தை அனுமதித்ததற்கமைய மேற்கொள்ளப்பட்ட செலவுகளுக்கு பசில் பொறுப்பு இல்லை என அவர் குறிப்பிட்டுள்ளார். அதிகாரிகளின் அனுமதிக்கமைய அமைச்சர் என்ற ரீதியில் பசில் ராஜபக்சவினால் இவ்வாறு செலவிடப்பட்டுள்ளதாக சட்டத்தரணி தெரிவித்துள்ளார். கமநெகும பிரதான திட்டத்தில் 1554 இலட்சம் ரூபா செலவிடப்பட்டமை, விமான படையின் விமானங்களில் உள்நாட்டு விமான பயணங்கள் மேற்கொள்ளப்பட்டமை, 3744 மில்லியன் ரூபா பெறுமதியான 14 வாகனங்கள் பயன்படுத்தியமை, பல கோடி அரசாங்க பணத்தை எரிபொருளுக்காக செலவிடப்பட்டமை மற்றும் 151 இராணுவத்தினர் மற்றும் கடற்படை அதிகாரிகளை, ராஜபக்ச குடும்பத்தின் பாதுகாப்புக்க பயன்படுத்தியமை ஆகிய விடயங்கள் தொடர்பில் ஜனாதிபதி விசாரணை ஆணைக்குழு ஆரம்பக்கட்ட விசாரணைகளை மேற்கொண்டு வருகிறது.


எஸ்.எஸ்.பி.என். சேமிப்பு திட்டத்திற்கான லாப ஈவு   பி.டி.பி.டி.என்  அறிவிப்பு

பி.டி.பி.டி.என் என்ற தேசிய கல்வி கடனுதவி கழகம் எஸ்.எஸ்.பி.என். என்ற கல்வி சேமிப்பு  திட்டத்திற்கான லாப ஈவு  விகிதத்தை  நேற்று  அறிவித்தது. இது 2021 ஆம் ஆண்டுக்கான ஒன்று. அதோடு எஸ்.எஸ்.பி.என். அனுகூலம் திட்டம் சம்பந்தமான  பிரச்சார இயக்கமும் துவங்கப்பட்டது. கோலாலம்பூர் மெனாரா  பி.டி.பி.டி.என். அரங்கில் இந்நிகழ்வு நடத்தப்பட்டது.

எஸ்.எஸ்.பி.என். சேமிப்பு லாப ஈவு 3 விழுக்காடு

எஸ்.எஸ்.பி.என்.  சேமிப்பு திட்டத்தில் முதலீடு செய்தவர்களுக்கான 2021 ஆம் ஆண்டுக்கான லாப ஈவு மூன்று விழுக்காடு என்ற பி.டி.பி.டி.என்.  தலைவர் டத்தோ வான்  சைப்புல்  வான் ஜான் அறிவித்தார். பி.டி.பி.டி.என்.  தலைமை செயல்முறை அதிகாரி அகமது டாசுக்கி அப்துல் மஜித் உடன் இருந்தார்.

லாப ஈவு வழங்குவதற்காக ஒதுக்கப்பட்ட தொகை 206.25 மில்லியன். இது 5.24 மில்லியன் முதலீட்டாளர்களுக்கு நன்மை  பயக்கும் எஸ்.எஸ்.பி.என். சேமிப்பு திட்டம் அறிமுகம் ஆனதிலிருந்து லாப ஈவு வழங்குவதற்கான ஆக மொத்த தொகை 1.06 பில்லியன். முதலீட்டாளருக்கு வழங்கப்படும் லாப ஈவு என்பது போட்ட முதலீடு மூலம் பெறப்பட்ட வருமானத்தை அடிப்படையாக கொண்டது.

நடப்பு கணக்கு மற்றும் நிரந்தர வைப்புத் தொகை வழி வரும் லாபத்துடன் ஒப்பிடுகையில் பி.டி.பி.டி.என். வழங்கும்  லாப ஈவு கவர்ச்சியானது என்று பி.டி.பி.டி.என்.  தலைவர் வான் சைப்புல்  வான் ஜான் சுட்டிக்காட்டினார். பேங்க நெகாரா வழங்கும் விகிதம்  1.75 விழுக்காடு நிலையில் உள்ளது.

2021 ஆம் ஆண்டுக்கான உள்நாட்டு வங்கிகள் வழங்கும் விகிதம் 1.50 விழுக்காட்டிலிருந்து 2.20  விழுக்காடு வரை.  எனவே  எஸ்.எஸ்.பி.என்  வழங்கும் அனுகூலமான  சிறந்த ஒன்று என்று குறிப்பிடலாம். லாப ஈவு  மட்டுமின்றி எஸ்.எஸ்.பி.என். சேமிப்பு திட்டமானது பல்வேறு  அனுகூலங்களை முதலீட்டாளர்களுக்கு ஏற்படுத்தி தருகிறது. வருடத்தில் எட்டாயிரம் வெள்ளி வரை வரி விலக்கு சலுகை  உண்டு. தக்காபுல் காப்புறுதி  பாதுகாப்பும் உண்டு. வெறும் லாப ஈவு மூன்று  விழுக்காடு என்பதோடு அனுகூலம்  முற்றுப்பெறுவதில்லை. மாறாக  முதலீட்டாளர்கள் பல மடங்கு அனுகூலங்களை அனுபவிக்கும் அருகதையுடையவர் என்று  வான்   சைப்புல்  வலியுறுத்தினார்.

சந்தையில்  காணப்படும் வேறு பல சேமிப்பு திட்டங்களோடு  ஒப்பிடுகையில்  மூன்று விழுக்காடு லாப ஈவு என்பது  எஸ்.எஸ்.பி.என். சேமிப்பு திட்டமானது  போட்டியாற்றலை கொண்டுள்ளது என்பதனை எடுத்துரைப்பதாக இருக்கிறது. நாட்டின் பொருளாதார நிச்சயமற்ற நிலையில்  இருக்கும் தறுவாயில் எஸ்.எஸ்.பி.என். சேமிப்பு  திட்டம்  நல்லதொரு டிவிடென்  தொகையினை வழங்கவிருப்பது இதன்  செயல்பாட்டிற்கு சான்று பகருகிறது. மூன்று  விழுக்காடு டிவிடன் மற்றும் ஒரு விழுக்காடு அனுகூலம்  ஆகியவை  மலேசிய  சமுதாயத்தின்  ஆர்வத்தை  தூண்டும்  ஒன்றாகும்.

மேலும்  தங்களின் பிள்ளைகளுக்கான கல்வி சேமிப்பிற்காக எஸ்.எஸ்.பி.என் சேமிப்பு திட்டமானது மலேசிய சமூகத்தின் முதன்மை தேர்வாக இருக்கும். சமுதாயம் மற்றும் முதலீட்டாளர்கள் ஆதரவுடன் பி.டி.பி.டி.என். மேற்கொண்ட முயற்சி காரணமாக 2021 ஆம்  ஆண்டுக்கான ஆக மொத்த சேமிப்பு தொகை 3.01 பில்லியன்.  2021 ஆம் ஆண்டு டிசம்பர் மாதம் 31 ஆம் தேதி வரையிலான  எஸ்.எஸ்.பி.என். சேமிப்பின் ஆக மொத்த தொகை 10.88 பில்லியன். 2021 ஆம் ஆண்டுக்கான சேமிப்பு முதலீட்டின் வழி வந்த லாபம் 267.61 மில்லியன்.

வருடத்திற்கு 400,000 புதிய கணக்குகள் திறக்கப்பட வேண்டும் என்பதே  எங்களின் இலக்கு. எனினும்  இலக்கினை மிஞ்சிவிட்டோம். ஆக மொத்தம் 421,281 புதிய கணக்குகள் 2021 ஆம் ஆண்டு திறக்கப்பட்டது. எஸ்.எஸ்.பி.என். சேமிப்பு திட்டத்தில் முதலீட்டாளர்கள் லாப ஈவு சம்பந்தமான விவரங்களை பெற www.ptptn.gov.my  என்ற வலைத்தளத்தை இம்மாதம் 25 ஆம்  தேதி முதல் வலம்  வரலாம்.

இதே நிகழ்வில்  பி.டி.பி.டி.என்.  எஸ்.எஸ்.பி.என். அனுகூலம் திட்டம், என்ற  பிரச்சார இயக்கத்தை தொடக்கி வைத்தது. ஒரு விழுக்காடு அனுகூலம் என்பது முதலீட்டாளர்களுக்கு வழங்கும் சிறப்பு வெகுமதியாக கருதப்படுகிறது.


16 ஆயிரம் வீரர்களுடன் அமெரிக்காவில் விண்வெளி படை

1
6 ஆயிரம் வீரர்களுடன் முதன்முதலாக அமெரிக்காவில் விண்வெளி படை உருவாக்கி இருப்பது பற்றி அமெரிக்க அதிபர் டிரம்ப் தெரிவித்துள்ளார்.

அமெரிக்காவில் முதன் முதலாக விண்வெளி படை தொடங்கப்பட்டுள்ளது.

ஸ்பேஸ் போர்ஸ் என்று அழைக்கப்படுகிற இந்த படைக்கு முதல் ஆண்டு செலவினத்துக்காக 40 மில்லியன் டாலர்

ஒதுக்கீடு செய்யப்படும்.

இந்த புதிய படையை உருவாக்கி இருப்பது பற்றி டிரம்ப் கூறும்போது,

விண்வெளி படை உலகிலேயே மிகவும் புதிய படை ஆகும். நமது தேச படைகளுக்கு கடுமையான அச்சுறுத்தல்கள் இருக்கிற நிலையில், விண்வெளியில் அமெரிக்காவின் உயர்ந்த நிலை மிகவும் முக்கியம். இந்தப் படையை நாம் தான் வழிநடத்துகிறோம். மிக விரையில் நிறையவற்றுக்கு நாம் வழிநடத்தப்போகிறோம். விண்வெளிப்படை ஆக்கிரமிப்பை தடுக்கவும், இறுதி நிலத்தை கட்டுப்படுத்தவும் எங்களுக்கு உதவும்

என குறிப்பிட்டு உள்ளார்.

விண்வெளிப்படை என்று பெயர் சூட்டப்பட்டிருந்தாலும் இந்தப் படை விண்வெளியில் வைத்திருக்கப்பட மாட்டாது.

இது அமெரிக்க சொத்துகளை பாதுகாக்கும், நூற்றுக்கணக்கான செயற்கை கோள்களைப் போல தகவல் தொடர்பு கண்காணிப்புக்கு பயன்படுத்தப்படும் என்று வாஷிங்டன் தகவல்கள் கூறுகின்றன.

இந்த படைக்கு விமானப்படை தளபதி ஜே ரேமண்ட் தலைமை தாங்குவார். 6 ஆயிரம் வீரர்களை கொண்டிருக்கும் என விமானப்படை அமைச்சர் பார்பரா பேரட் கூறி உள்ளார்.


அதிபர் வேட்பாளர் விரைவில் அறிவிப்பு

கொழும்பு,

தனது கட்சியின் அதிபர் வேட்பாளரை வரும் ஆகஸ்ட் 11ஆம் தேதி எதிர்க்கட்சித் தலைவர் மகிந்த ராஜபக்சே அதிகாரபூர்வமாக அறிவிப்பார் என்று சிறிலங்கா பொதுஜன பெரமுனவின் நிறுவுநரான பசில் ராஜபக்சே தெரிவித்தார். எதிர்க்கட்சி நாடாளுமன்ற உறுப்பினர்களின் கூட்டத்தில் அவர் இத்தக வலை வெளியிட்டுள்ளார்.

பொதுஜன பெரமுனவின் வேட்பாளராக முன்னாள் பாதுகாப்புச் செயலாளர் கோத்தபாய ராஜபக்சேவே போட்டியிடுவார். ஆகஸ்ட் 11ஆம் தேதி நடை பெறவுள்ள கூட்டத்தில், பொதுஜன பெரமுனவின் தலைவராக மகிந்த ராஜபக்சே பொறுப்பேற்றுக் கொள்வார். அதிபர் தேர்தலில் வெற்றியைப் பெறுவத ற்கான திட்டம் குறித்து பின்னர் வெளிப்படுத்தப்படும். அனைவரும் வெற்றிக்காக அர்ப்பணிப்புடன் செயல்பட வேண்டும் என்றும் அவர் தெரிவித்துள்ளார்.


டிரம்ப் பதவி நீக்க கோரும் தீர்மானம் அமெரிக்க மக்கள் பிரதிநிதிகள் சபையில் நிறைவேற்றம்

அமெரிக்காவில் அதிபர் டொனால்டு டிரம்ப் தலைமையில் குடியரசு கட்சியின் ஆட்சி நடந்து வருகிறது.

அங்கு எதிர்க்கட்சியாக ஜனநாயக கட்சி இருந்து வருகிறது.

அடுத்த ஆண்டு அமெரிக்காவில் அதிபர் தேர்தல் நடைபெற உள்ளது.

இதில், முன்னாள் துணை அதிபர் மற்றும் ஜனநாயக கட்சியை சேர்ந்தவரான ஜோ பிடன், அதிபர் டிரம்புக்கு முக்கிய போட்டியாக இருந்திடுவார் என கூறப்படுகிறது.

இந்நிலையில், பிடனின் மகனுக்கு உக்ரேன் நாட்டிலுள்ள எரிவாயு நிறுவனத்துடன் வர்த்தக தொடர்பு உள்ளது என குற்றச்சாட்டு எழுந்தது.

இதுபற்றி விசாரணை மேற்கொள்ளும்படி அந்நாட்டு அதிபரிடம் டிரம்ப் கேட்டு கொண்டார்.

இதனால் டிரம்ப், அமெரிக்க அரசியலமைப்பு சட்டம், தேசிய பாதுகாப்பு, அதிபர் தேர்தலுக்கான நம்பகத்தன்மை உள்ளிட்டவற்றுக்கு ஆபத்து விளைவித்து விட்டார் என்று ஜனநாயக கட்சி குற்றம் சாட்டியது.

இதை அடுத்து நாடாளுமன்றத்தின் இரு அவைகளிலும் அவர் மீது கண்டன தீர்மானம் கொண்டு வருவது என முடிவு செய்து, அதன் முதல்கட்டமாக பிரதிநிதிகள் சபையில் அது தாக்கல் செய்யப்பட்டது.

பிரதிநிதிகள் சபையில் ஜனநாயக கட்சிக்கு 236 உறுப்பினர்களும், டிரம்பின் குடியரசு கட்சிக்கு 197 உறுப்பினர்களும் உள்ளனர்.

இதனால் அங்கு கண்டன தீர்மானம் எளிதில் நிறைவேறும் சூழல் இருந்தது.

இந்நிலையில், அதிகார துஷ்பிரயோகத்தில் ஈடுபட்ட குற்றச்சாட்டில் அமெரிக்க அதிபர் ட்ரம்ப் பதவி நீக்க கோரும் தீர்மானம் மக்கள் பிரதிநிதிகள் சபையில் நிறைவேறியுள்ளது.

எனினும் இந்த பதவி நீக்க கோரும் விவகாரம் பற்றி டிரம்ப் கூறும்பொழுது, அரசை கவிழ்க்கும் முயற்சி, அமெரிக்கா மீது நடைபெறும் தாக்குதல் என கூறினார்.

இந்த கண்டன தீர்மானம் செனட் சபையிலும் நிறைவேறினால் மட்டுமே, அதிபர் டிரம்பை பதவியில் இருந்து நீக்க முடியும்.

ஆனால் 100 இடங்களை கொண்ட செனட் சபையில் டிரம்பின் குடியரசு கட்சிக்கு 53 உறுப்பினர்களுடன் பெரும்பான்மை இருப்பதால் கண்டன தீர்மானம் தோற்கடிக்கப்பட்டு, டிரம்பின் பதவி காப்பாற்றப்படுவதற்கான வாய்ப்புகள் அதிகம் உள்ளன.


அல்தான்துயா கொலை: அனைத்து வழக்கறிஞர்களும் ஒன்றுகூடி விவாதிக்க  வேண்டும் -லிம் கிட் சியாங்

மங்கோலிய மாடல் அழகி அல்தான்துயா கொலை விவகாரத்தில் ஏற்பட்டுள்ள புதிய அதிரடித் திருப்பத்தால் சம்பந்தப்பட்ட அனைத்துத் தரப்புகளையும் சேர்ந்த வழக்கறிஞர்கள் ஒன்றுகூடி இந்த படுகொலை

தொடர்பான மறு விசாரணை குறித்து விவாதிக்க வேண்டுமென ஜசெக மூத்த தலைவர் லிம் கிட் சியாங் கூறினார்.

அல்தான்துயாவை சுட்டுப்படுகொலை செய்யுமாறு ஆணையிட்டவரே முன்னாள் பிரதமர் நஜீப்தான் என்று

கொலைக் குற்றவாளிகளில் ஒருவரான அஸிலா ஹட்ரி கூறியதை அடுத்து இந்த விவகாரம்

மீண்டும் பரபரப்பு அடைந்துள்ளது.

தமக்கு எதிரான மரண தண்டனையை மறுஆய்வு செய்ய

வேண்டும் என்றும் அவர் கோரியிருக்கிறார்.

அதேபோன்று இது ஓர் அபாண்டம் என்றுகூறி வரும் நஜீப்பும் இதுபற்றி மறுவிசாரணை செய்யுங்கள் என்று கூறியிருக்கிறார்.

எனவே நஜீப்பின் வழக்கறிஞர்கள், அல்தான்துயா குடும்ப வழக்கறிஞர்கள், உளவு பேதா பி.பாலா குடும்ப

வழக்கறிஞர்கள், ஒரு வர்த்தகரான ஜெ. தீபக் வழக்கறிஞர், சட்டத்துறை அலுவலகத்தைச் சேர்ந்தவர்கள் இப்படி அனைவரும் உட்கார்ந்து மறுவிசாரணை குறித்து விவாதிக்க வேண்டும் என்று லிம் கிட் சியாங் கூறினார்.


ஜொகூர் மாநிலய்யில் திடீர் தேர்தலா?

ஜொகூர் மாநில சட்டமன்றத்தில் தேசிய முன்னணியின் ஆதரவு மூன்றில் இரண்டு பெரும்பான்மை குறைந்ததை தொடர்ந்து அந்த தென் மாநிலத்தில் திடீர் தேர்தல் விரைவில் நடத்தப்படலாம் என்று ஆரூடம் தற்போது வலுத்து வருகிறது. எனினும் திடீர் தேர்தல் நடத்தப்படுவதற்கான சாத்தியத்தை மாநில மந்திரிபுசார் டத்தோஸ்ரீ முகமட் காலிட் நோர்டின் வன்மையாக மறுத்துள்ளார். இது தனிநபர்கள் அல்லது ஒரு கும்பல் வேண்டுமென்றே பரப்பி வருகின்ற வதந்தியாகும் என்று அவர் குறிப்பிட்டார். இவ்வாறு வதந்தி பரப்பி வரும் தரப்பில் நான் நிச்சயம் இல்லை. அப்படியொரு திடீர் தேர்தலை நடத்துவற்கான நோக்கத்தை மாநில தேசிய முன்னணி கொண்டிருக்கவில்லை என்றும் அவர் விளக்கினார். தற்போது ஜொகூர் மாநிலத்தில் ஏற்பட்டுள்ள அரசியல் நெருக்கடியை தொடர்ந்து மாநிலத்தில் திடீர் தேர்தல் நடத்தப்படும் என்று ஆரூடங்கள் தற்போது பலமாக வீசி வருகின்றன. மாநில தேசிய முன்னணியும் எதிர்க்கட்சியும் இந்த திடீர் தேர்தலுக்கு மிக ஆர்வமாக இருந்து வருவதாகவும் கூறப்படுகிறது. ஜொகூரில் திடீர் தேர்தல் நடத்தப்படுவதற்கான பரிந்துரைக்கு மாநில அம்னோ தங்கள் ஆதரவை தெரிவித்து வருவதாக பூலாய் நாடாளுமன்ற உறுப்பினரும் உள்துறை துணை அமைச்சருமான டத்தோ நூர் ஜஸ்லான் அண்மையில் கூறியிருந்தார். மற்ற மாநிலங்களுடன் ஒப்பிடுகையில் மாறுபட்ட நிலையில் முன்கூட்டியே திடீர் தேர்தல் நடத்தப்பட வேண்டும் என்று அவர்கள் பரிந்துரைத்து இருப்பதாக கூறப்படுகிறது. ஜொகூர் மாநிலம் தேசிய முன்னணியின் கோட்டையாகும். எனவே எங்களின் பலத்தை சோதித்துப் பார்ப்பதற்கு முன்கூட்டியே தேர்தல் நடத்த தயாராகி வருகிறோம் என்று நூர் ஜஸ்லான் தெரிவித்து இருந்தார். அவ்வாறு மாநிலத்தில் திடீர் தேர்தல் நடத்தப்படுமானால் அதனை எதிர்நோக்க தாங்கள் தயாராக இருப்பதாகவும் மாநில ஜ.செ.க. தலைவர் லியூவ் சின் தோங்கும் அறிவித்து இருந்தார். அண்மையில் தேசிய முன்னணி சட்டமன்ற உறுப்பினர் ஒருவர், அதிலிருந்து விலகி டான்ஸ்ரீ மொகிதீன் யாசின் தலைமையிலான பெர்சத்து கட்சியில் இணைந்தார் என்பது குறிப்பிடத்தக்கது. ஜொகூர் மாநிலத்தில் தேசிய முன்னணி மொத்தம் 38 இடங்களை கொண்டு இருந்தது. தற்போது 37 ஆக குறைந்துள்ளது. அதேவேளையில் எதிர்க்கட்சி கொண்டுள்ள 18 இடங்கள் 19 ஆக உயர்ந்துள்ளது.


பேரங்காடிகளில் கொள்ளையிட்ட கும்பல் கைது!

பேரங்காடிகளில் கொள்ளையிட்டு வந்ததாக நம்பப்படும் கேங்தெபோக் கும்பலைச் சேர்ந்த மூவரை போலீசார் கைது செய்தனர். நேற்று முன்தினம் இரவு 9.30 மணியளவில் கம்போங் ஜாவா, ஷா ஆலம் ஆகிய இரு பகுதிக ளில் போலீசார் திடீர் சோதனை நடத்தியதாக திரெங் கானு மாநில குற்றப் புலனாய்வுத் தலைவர் ஏசிபி வான் அப்துல் அஜிஸ் தெரிவித்தார். இச்சோ தனை நடவடிக்கையின் போது 24 வயது முதல் 38 வயதுக்குட்பட்ட அந் நிய நாட்டைச் சேர்ந்த மூவர் கைது செய்யப்பட்டனர். பல்வேறு கொள்ளைச் சம்பவங் கள் தொடர்பில் கைது செய்யப் பட்ட மூவரும் போலீசாரால் தேடப்பட்டு வந்த வர்களாவர். இந் நிலையில் கைது செய்யப்பட்டவர்களிடமிருந்து வெ.11,000 ரொக்கப் பணம், கதவுகளை உடைப்பதற்கு பயன்படுத்த ஆயு தங்கள் உட்பட ஹோண்டா ரகக் காரும் பறிமுதல் செய்யப்பட்டது. இதற் கிடையே கைது செய்யப் பட்ட மூவரும் செக்ஷன் 457 குற்றவியல் சட்டத்தின்கீழ் விசாரிக்கப்பட்டு வரு வதாகவும் ஏசிபி வான் அப்துல் அஜிஸ் தெரிவித்தார். இந்த கைது நடவடிக்கையின் வழி மாராங் வட்டாரத் திலுள்ள பேரங் காடி களில் நிகழ்ந்த கொள்ளைச் சம்பவங்களுக்கு தீர்வு காணப் பட்டதாகவும் அவர் குறிப்பிட்டார்.


ஸ்ரீரங்கம் கோயிலுக்கு செல்வதால் மு.க.ஸ்டாலின் முதல்வராக முடியாது: ஜெயக்குமார் கிண்டல்!

ஸ்ரீரங்கம் கோயிலுக்கு செல்வதால் மு.க.ஸ்டாலின் முதல்வராக முடியாது என மீன்வளத்துறை அமைச்சர் ஜெயக்குமார் தெரிவித்துள்ளார்.
இதுகுறித்து இன்று காலை பட்டினப்பாக்கத்தில் செய்தியளர்களை சந்தித்த அவர்,
கடவுள் பக்தி விவகாரத்தில் தி.மு.க கொள்கை என்ன என்பது தெரியவில்லை. ஸ்ரீரங்கம் கோயிலுக்கு சென்றிருந்த குமாரசாமி முதல்வரானதால் அங்கு சென்றால் மு.க.ஸ்டாலினும் முதலமைச்சராக ஆகிவிடலாம் என நினைத்தால் முடியாது.
பொறுப்புள்ள அமைச்சர் பதவியில் இருந்துகொண்டு, பொன்.ராதாகிருஷ்ணன் பொத்தாம் பொதுவாக குற்றம்சாட்டக் கூடாது. தி.மு.க-வுடன் எங்களுக்கு கூட்டு கிடையாது. எங்களுக்கு வாழ்நாள் முழுவதும் அரசியல் ரீதியான ஒரே எதிரி திமுக தான். இவ்வாறு அவர் கூறியுள்ளார்.


காமன்வெல்த் போட்டியில் மலேசியாவுக்கு முதல் தங்கம்

கோல்டு கோஸ்ட்,

காமன்வெல்த் பளு தூக்குதல் போட்டியின் வாயிலாக மலேசியாவுக்கு முதல் தங்கப்பதக்கம் கிடைத்துள்ளது. காமன்வெல்த் போட்டியின் கோலாகல தொடக்க விழாவிற்குபின் விளையாட்டுப் போட்டிகள் அனைத்தும் அதிகாரப்பூர்வமாக தொடங்கின.இதில் டிரைட்லோன் போட்டிக்கு பளுதூக்குதல் போட்டி விறுவிறுப்பாக நடைபெற்றது.இப்போட்டியில் களமிறங்கிய போட்டியாளர்கள் பதக்கங்களை வெல்ல கடுமையாக போராடினர். ஆண்களுக்கான 56 கிலோகிராம் எடைப் பிரிவில் மலேசியாவை பிரதிநிதித்து கலந்து கொண்ட அஸ்ரோய் ஹசால் 117 கிலோ கிராம் எடையை தூக்கி தங்கப்பதக்கத்தை தட்டிச் சென்றார்.

Read More: Malaysia Nanban Tamil Daily on 6.4.2018


பிரதமரின் புத்தாண்டு வாழ்த்துச் செய்தி

கோலாலம்பூர், ஜன. 1-

நாட்டை மேம்படுத்தும் நடவடிக்கைகளின் ஒரு பகுதியாக அரசியல் ரீதியில் முதிர்ச்சிப் பெற்றவர்களாகத் திகழ்வதற்கு இந்த புத்தாண்டு மலேசியர்களுக்கு வாய்ப்பளிக்கும் என பிரதமர் டத்தோஸ்ரீ நஜீப் துன் ரசாக் தனது புத்தாண்டு வாழ்த்துச் செய்தியில் குறிப்பிட்டுள்ளார்.அரசியல்வாதிகளிடமிருந்து இன்னும் அதிகமான வற்றை பெறுவதற்கு தகுதியுடையவர்கள் மலேசியர்கள்.

அதே சமயம், எதையும் சீர்தூக்கி பார்க்கும் ஒரு கௌரவமான பங்கினை எதிர்க்கட்சித் தலைவர்கள் ஆற்றிட முடியும். தாங்கள் எதிர்க்கட்சி என்பதற்காக அரசாங்கத்தின் திட்டங்களையும் கொள்கைகளையும் குறைகூறுவதை விடுத்து, அவற்றுக்கு அரசாங்கம் பொறுப்பேற்க வைக்கும் ஒரு பங்கையும் அவர்கள் ஆற்ற முடியும் என்று பிரதமர் நஜீப் கூறினார்.

Read More: Malaysia nanban News Paper on 1.1.2018


“மோடி ஒரு வாய்ச்சொல் வீரர்!” நக்மா

''தமிழகத்தில் எப்படியாவது காலூன்ற வேண்டும் என்ற எண்ணத்தில் மோடியின் அரசு தீவிரமாக செயல்பட்டு வருகிறது. அதற்காக பல அழுத்தங்களையும் தமிழ்நாட்டுக்கு கொடுத்து வருகிறது. தமிழகத்துக்கு மட்டுமல்ல ஒட்டுமொத்த இந்தியாவுக்குமே கெடுதல்தான் செய்துவருகிறது. பி.ஜே.பி. அரசு இந்தியாவுக்கு தேவையற்றது. அதனால் பிரதமர் மோடிக்கு வளையல்களை பரிசளிப்பேன்'' என்று பத்திரிகையாளர்கள் முன்னிலையில் பகிரங்கமாக அறிவித்துள்ளார் அகில இந்திய மகிளா காங்கிரஸ் பொதுச் செயலாளர் நக்மா. இதுகுறித்து நக்மாவை சந்தித்துப் பேசியபோது... ''இந்தியாவுக்கு நல்லது செய்கிறேன் என்று சொல்லி சொல்லியே ஆட்சிக்கு வந்தவர் மோடி. ஆனால், இதுவரை என்ன நல்லது செய்திருக்கிறார்? அவரால் இன்றுவரை மக்கள் பெரும் துயரத்தை அனுபவித்து வருகின்றனர். கறுப்பு பணத்தை அழிப்பேன் என்று ஆவேசமாக சொல்லிவந்தார். அதனால் 500, 1,000 ரூபாய் நோட்டுகளை செல்லாததாக ஆக்கினார். 'இதனால் கறுப்பு பணம் முற்றிலும் ஒழிக்கப்பட்டுவிட்டது. இனிவரும் காலங்களில் ஊழலை முற்றிலுமாக ஒழிப்பேன்' என்று கூறினார். கறுப்பு பணத்தை அழித்துவிட்டாரா, இல்லை தற்போது நடந்துவரும் ஊழலைதான் தடுத்துவிட்டாரா? பி.ஜே.பி-யினர்தான் ஊழலே செய்துவருகிறார்கள். அப்படி இருக்க எப்படி இவரால் ஊழலை தடுக்க முடியும்? மக்களின் வாழ்வாதாரத்தில் முன்னேற்றம் கொண்டுவருவேன் என்று கூறினார் அதையாவது செய் தாரா? இவராலும், பி.ஜே.பி-யாலும் இந்தியாவுக்கு ஒரு நன்மையையும் கிடையாது. தான் வெற்றி பெற்ற மாநிலத்தில் மட்டும் நல்லது செய்வது போல நடிக்கிறார். சமீப காலமாக ஹைட்ரோகார்பன் திட்டம், விவசாயிகள் பிரச்னை, தண்ணீர் பிரச்னை என்று தமிழகத்துக்கு எவ்வளவு பிரச்னைகளை கொடுக்க முடியுமோ... அந்த அளவுக்கு பிரச்னை மேல் பிரச்னையைக் கொடுத்து வருகிறார். எப்படியாவது மக்களுக்கு ஒரு அழுத்தத்தை கொடுத்து தமிழகத்தில், பி.ஜே.பி மறைமுகமாக காலூன்ற பல வேலைகளைச் செய்து வருகிறார். அதன்படியே காய் நகர்த்தப்பட்டு அரசியல் விளையாட்டுகள் நடந்தேறி வருகிறது. நாட்டுக்குள்தான் இவ்வளவு பிரச்னை என்றால் நாட்டை பாதுகாக்கும் ராணுவ வீரர்களுக்கு இதை விட அதிகமான பிரச்னைகள் எழுந்துள்ளன. பாகிஸ்தான் தீவிரவாதிகள் இந்தியாவின் ராணுவ வீரர்களை கொன்று வருவது வாடிக்கையாகி வருகிறது. நாட்டுக்குள்ளும் நக்சல்களால் பல ராணுவ வீரர்கள் பலியாகி வருகின்றனர். பக்கத்து நாடுகள் இந்தியாவைப் பங்கு போட்டுக் கொள்ள துடிக்கிறது. இறந்துபோன ராணுவ வீரர்கள் குடும்பத்துக்கு இதுவரை மோடி அரசு என்ன செய்திருக்கிறது? இனி ராணுவ வீரர்கள் கொல்லப்படமால் இருப்பதற்காக என்னென்ன பாதுகாப்பு வசதிகள் செய்திருக்கிறார்கள்? இதையெல்லாம் செய்வேன் என்று சொல்லித்தானே பிரதமர் ஆனார் மோடி. ஆனால் இது வரைக்கும் நாட்டுக்குள் இருக்கும் மக்களுக்கும், நாட்டு எல்லையில் இருக்கும் ராணுவ வீரர்களுக்கும் என்ன நல்லது செய்திருக்கிறார்? அவர் உண்மையில் ஒரு வாய் சொல் வீரர்.


7 பேரா? எந்த 7 பேர்..களத்திற்கும் வருவதில்லை, அரசியலை கவனிப்பதும் இல்லை,

சென்னை

சென்னை விமான நிலையத்தில் நேற்று பேட்டி அளித்த ரஜினியிடம், 7 பேர் விடுதலை தொடர்பாக கேள்வி எழுப்பப்பட்டது. அதற்கு எந்த 7 பேர் என்று ரஜினி கேட்டார். எந்த 7 பேர் என்று அவர் கேட்டதால் விமர்சனங்கள் எழுந்தன.  நடிகர் ரஜினிகாந்த் முன்னாள் பிரதமர் ராஜீவ் காந்தி கொலை வழக்கில் சிறையில் உள்ள 7 தமிழர்கள் குறித்து தெரிவித்த கருத்து வைரலாகி உள்ளது.

இதனால் நடிகர் ரஜினிகாந்த்திற்கு எதிராக இணையத்தில் மக்கள் களமாடி வருகிறார்கள்.நேற்று நடிகர் ரஜினிகாந்த் சென்னை விமான நிலையத்தில் பேட்டி அளித்தார்.அதில் அவரிடம் ராஜீவ் கொலை வழக்கில் சிறை தண்டனை பெற்றிருக்கும் 7 தமிழர்களின் விடுதலை குறித்து கேள்விக்கு பதில் அளித்த அவர் , யார் அந்த 7 பேர். 7 பேரின் விடுதலை குறித்து எனக்கு தெரியாது. அதுகுறித்து இப்போதுதான் கேள்விப்படுகிறேன். இன்னொருமுறை அதுபற்றி கருத்து கூறுகிறேன் என்று கூறியுள்ளார்.

இதுதொடர்பாக இன்று சென்னை போயஸ் கார்டனில் உள்ள தனது இல்லத்தில் ரஜினிகாந்த் செய்தியாளர்களை சந்தித்தார். அப்போது அவர், பேரறி வாளன் உள்ளிட்ட ஏழு தமிழர்கள் குறித்து எனக்கு தெரியாது என்ற மாயை உருவாக்கப்படுகிறது.  ஏழு பேர் யார் என்று தெரியாத அளவிற்கு ரஜினிகாந்த் முட்டாள் கிடையாது.

ராஜீவ்காந்தி கொலை வழக்கில் ஏழு பேர் என்று அந்த கேள்வி கேட்டப்பட்டிருந்தால் உடன் பதில் சொல்லியிருப்பேன்.  எடுத்த எடுப்பிலேயே ஏழு பேர் என்று சொன்னதால் நான் புரியாமல் எந்த எழு பேர் என்று கேட்டேன். மற்றபடி, மனிதாபிமான அடிப்படையில் ஏழு பேரையும் விடுதலை செய்ய வேண்டும் என்பதே எனது நோக்கம் என்றார்.

இன்னொரு கேள்விக்கு, பாஜக ஆபத்தான கட்சி என எதிர்க்கட்சிகள் கருதினால், அவர்களுக்கு அது ஆபத்தான கட்சி தானே என்றும், பாஜக ஆபத்தான கட்சியா என்பதை நான் இப்போது கூற முடியாது, அதை மக்கள் முடிவு செய்வார்கள் என்றார். பாஜகவுக்கு எதிராக பலமான ஒரு கூட்டணி உருவாகிறதே என்ற கேள்விக்கு, ஒருவரை 10 பேர் எதிர்க்கிறார்கள் என்றால்  யார் பலசாலி என பதில் கேள்வி எழுப்பினார்.


Simpan SSPN சேமிப்புத் திட்டத்தின் மூலம்

கோலாலம்பூர், டிச. 28-

பி.டி.பி.டி.என். என்ற தேசிய கல்விக் கடனுதவிக் கழகம் நாட்டின் முதன்மையான உயர்கல்வி சேமிப்பு நிறுவனமாக விளங்குகிறது. Simpan SSPN என்ற தேசியக்கல்வி சேமிப்புத் திட்டத்தின் வழி சேமிப்பு வழிமுறைகளுக்கு வகை செய்கிறது.

கடன் சுமையால் மலேசிய சமூகம் பரிதவிக்காமல் இருப்பதற்கு உதவி புரிவது பி.டி.பி.டி.என். நோக்கமாகும். தங்களின் பிள்ளைகளின் கல்வி எதிர்காலத்திற்கும் முன்கூட்டியே நிதி திட்டமிடுதல் மற்றும் சேமிப்பு கலாச்சாரத்தை அமல்படுத்துதல் இக்கழகத்தின் நோக்கமாகும். முன்கூட்டியே நிதி திட்டமிடுதல் என்பது பட்டதாரிகள் எதிர்காலத்தில் கல்விக்கடனை அதிகம் சார்ந்திராக நிலை தோன்றும். கல்விக்கடனை செலுத்துவது அதிக சுமையாக இருக்காது. கிடைக்கும் ஊதியத்தைக் கொண்டு உதாரணமாக வீடு வாங்குவதற்கும் அந்திம காலத்திற்கு சேமிப்பதற்கும் தங்கள் பிள்ளைகளுக்கான கல்வி நிதியினை நன்கு திட்டமிடுவதற்கும் சம்பளம் பயன்படுவதாக இருக்கும்.

பல்வேறு சேமிப்புத் திட்டங்கள் நிலவும் இக்காலகட்டத்தில் பி.டி.பி.டி.என். அனுகூலங்கள் தொடர்ந்து  பொருத்தமான ஒன்றாக விளங்குவதோடு மக்களின் தேர்வாக இருக்கும். Simpan SSPN Prime வழங்கும் பல்வேறு சிறப்புகள் மற்றும் அனுகூலங்கள் பி.டி.பி.டி.என். சேமிப்புத் திட்டங்களுக்கு அஸ்திவாரமாக திகழ்கிறது.

இத்தகைய அனுகூலங்கள் பின்வருமாறு :
1. வருடத்திற்கு 8,000 வெள்ளி வரையிலான வரிவிலக்கு
2. 1,000 வெள்ளி மற்றும் அதற்கும் கூடுதலான சேமிப்பு வைத்திருப்போருக்கு இலவசமான தக்காபுல் காப்புறுதி வழங்கப்படுகிறது.
3. நல்லதொரு லாப ஈவு தொகை
4. தகுதியான ஒரு குடும்பத்திற்கு 10,000 வெள்ளி வரையிலான மானியம்
5. சேமிப்பிற்கு அரசாங்கத்தின் உத்தரவாதம்.
6. பி.டி.பி.டி.என். கல்விக் கடனுதவிக்கு விண்ணப்பம் செய்யத் தகுதி.
Simpan SSPN Prime என்ற திட்டத்தை போன்ற Simpan SSPN Plus என்ற திட்டம் ஒரே மாதிரியான பிரத்தியேக அனுகூலத்தை கொண்டவை மானியம் பெறும் சலுகை மட்டும் இதில் விலக்கு.  Simpan SSPN Plus mempunyai bulanan serendah RM 30 sebulan. Simpan SSPN Plus கூடுதலான பிரத்தியேகமான அனுகூலங்களை வழங்குவதுதான் இதில் காணப்படும் விசேஷ அம்சம். தக்காபுல் காப்புறுதி அனுகூலத்தை பெறுவதில் ஒருவர் மூன்றில் ஒரு  நிறுவனத்தை தேர்வு செய்யலாம். Hong Leong MSIG Takaful Berhad, Great Eastern Takaful, Takaful ஆகிய மூன்று நிறுவனங்கள் இவை.
வழங்கப்படும் கூடுதல் அனுகூலங்கள் பின்வருமாறு :
1. தக்காபுல் காப்புறுதி 12 லட்சம் வரையிலான நீங்கள் தேர்வு செய்யும் நிறுவனத்தை பொறுத்து இத்தொகை விகிதம்                   நிர்ணயிக்கப்படலாம்.
2. கடுமையான நோய் வாய்ப்பட்டவருக்கு இரண்டு லட்சம் வெள்ளி வரையில் அனுகூலம்.
3. பிரேதத்தை அனுப்பி வைப்பதற்கு 10,000 வெள்ளி வரையிலான உதவித்தொகை.
4. இறுதிச்சடங்கு மரண சகாய நிதியினை நிர்ணயிப்பது தக்காபுல் நிறுவனத்தை பொறுத்த விஷயம்.
5. கடுமையான நோய்வாய்ப்பட்டவருக்கு அனுகூலம்.
6. மருத்துவமனையில் சேர்க்கப்பட்டவருக்கு அலவன்ஸ்.
7. 69 வயது வரை முதலீட்டாளருக்கு தக்காபுல் காப்புறுதி அனுகூலம். சம்பந்தப்பட்ட தக்காபுல் நிறுவனத்தை பொறுத்த விஷயம்.
சேமிப்பில் முதலீடு செய்தவர்கள், வழங்கப்படும் பல்வேறு வகை அனுகூலங்களை  பயன்படுத்தும் வாய்ப்பினை தவற விடக்கூடாது. இதனை முன்னிட்டு பி.டி.பி.டி.என். முதலீட்டாளர்களின் கவனத்தை மும்முரமாக ஈர்த்து வருகிறது. பறைசாற்றும் பிரச்சாரம் பல முனைகளில் மேற்கொள்ளப்பட்டு வருகிறது. சேமிப்பு கலாச்சாரத்தை மலேசியர்கள் தொடர்ந்து போற்றிவர வேண்டும். பல்வேறு பரிசுகளை பெறுவதில் வெற்றியடைய வேண்டும் என்றும் வலியுறுத்தப்பட்டு வருகிறது. SSPN Simpanan என்பது 8,000 வெள்ளி  வரையிலான வரிவிலக்கு வழங்கும் ஒரு திட்டம்.

வருடந்தோறும் வரிவிலக்கு 8,000 வெள்ளி வரையில். இதில் இரண்டு வகை உண்டு. கணவன் - மனைவியும் தனித்தனியாக வருமானவரி செலுத்துபவர்களாக இருந்தால் இருவரும் தங்களின் பிள்ளைகளுக்காக தனித்தனியாக சேமிப்புக் கணக்கை வைத்துக் கொள்ளலாம். கூடுதல் பட்சமாக 8,000 வெள்ளி வரிவிலக்கு சலுகை உண்டு. சேமிப்பு வைத்துக் கொள்ளும் பெற்றோர்கள் 11,000 வெள்ளி வரை வரிவிலக்கு அனுகூலம் பெற அருகதையுடையவர்கள்.  Skim Pencen திட்டத்தை தேர்வு செய்யும் முதலீட்டாளர்கள் 15,000 வெள்ளி வரையில் வரிவிலக்கு பெற தகுதியுடையவர்கள்.

நடப்பு ஆண்டில் கொண்டுள்ள சேமிப்பின் அளவை அடிப்படையாகக் கொண்டு  வரிவிலக்கு அனுகூலம் வழங்கப்படுகிறது. வரி விலக்கு மற்றும் வழங்கப்படும் டிவிடென் ஆகிய அனுகூலங்களை கூட்டிப் பார்த்தால், Simpan SSPN  முதலீட்டாளர் பெறும் லாபம் மூன்று விழுக்காட்டிற்கும் மேல் Simpan SSPN திட்டத்தில் விரைவாக முதலீடு செய்யுமாறு மலேசியர்கள் அறிவுறுத்தப்படுகிறார்கள். முதலீடு செய்து வரி விலக்கு பயன்களை பயன்படுத்திக் கொள்ளுமாறு கேட்டுக் கொள்ளப்படுகிறார்கள். தங்களின் திட்டங்களை முன்னிலைப்படுத்தும் வண்ணம் பிற நிதி நிறுவனங்கள் பல பரிசுத் திட்டங்களை வழங்கி செயல்பட்டு வருகிறது. பி.டி.பி.டி.என். இதில் பின்தங்கி விடவில்லை. இப்போது இது வெற்றிநடை போட்டு வருகிறது.

Kempen Cabutan Wow என்பது வருடாந்திர மகத்தான திட்டம். 25ஆம் ஆண்டு சிறப்புக் குலுக்கல் என்பது பி.டி.பி.டி.என்.னின் வெள்ளி விழாவிற்கு கட்டியம் கூறுவதாக இருக்கிறது. வழங்கப்படும் வெகுமதிகள் கவர்ச்சிகரமானவை. ஏறத்தாழ இதன் மொத்த பண மதிப்பு ஏறத்தாழ 10 லட்சம் வெள்ளி. 350 வெற்றியாளர்களுக்கு இத்தொகை காத்துக் கிடக்கிறது. வெள்ளி விழாவினை முன்னிட்டு சிறப்பு குலுக்கல் திட்டம் வலம் வருகின்றது. முதலாவது பரிசு மெர்சிடிஸ் பென்ஸ் கார். இரண்டாவது பரிசு ரொக்கப் பணம் ஒரு லட்சம். மூன்றாவது பரிசு ரொக்கம் 50,000. ஆறுதல் பரிசும் உண்டு. அடுக்கடுக்காக பல்வேறு பரிசுகள்.

அனைத்து மலேசியர்களும் தங்களின் ஒவ்வொரு குடும்பத்தினருக்காக சேமிப்புக் கணக்கு வைத்திருக்க வேண்டும். இச்சேமிப்பு கணக்கு வழி பல்வேறு பிரத்தியேக நன்மைகளும் அனுகூலங்களும் வழங்கப்படுகிறது. my PTPTN என்ற செயலி வாயிலாக Simpan SSPN இல் எளிதாக, துரிதமாக மற்றும் பாதுகாப்பாக கணக்கு திறக்கலாம்.

கல்வியில் தங்களின் பிள்ளைகள் வெற்றி நடைபோட வேண்டும் என்று விரும்பும் பெற்றோர்கள் பிள்ளைகள் சிறு வயதாக இருக்கும்போதே சேமிப்பினை தொடங்க வேண்டும். உங்களின் பிள்ளைகளை வெற்றி வீரர்களாக விளங்க வைப்பீர். உங்களுக்கான அரிய வாய்ப்பு இதுதான்.


பா.ஜ.க.வின் மாநிலத் தலைவராக தமிழிசை செளந்தரராஜன் இருக்கிறார். இவர் நேற்று நிகழ்ச்சி முடித்துவிட்டு இரவு 11 மணியளவில் வீட்டுக்குக் காரில் திரும்பிக்கொண்டிருந்தார். அப்பொழுது அவருக்கு ஒரு போன் அழைப்பு வந்தது. போனில் ஒரு கரகரப்பான ஆண் எதிர்முனையில் பேசினார். ”ஏய் தமிழிசை எங்கிருக்கிறாய்.. மோடி எங்கிருக்கிறார்.. அவரது அட்ரஸைச் சொல்லு..” என்று சொல்லி போன் இணைப்பைத் துண்டித்துவிட்டார் அந்த மர்ம நபர். இதுகுறித்து தமிழிசை செளந்தரராஜன் கட்சி நிர்வாகிகளுக்குத் தகவல் கொடுத்தார். வீட்டில் உள்ளவர்களிடமும் விவரத்தைக் கூறினார். அப்போது அவர்கள் போலீஸில் புகார் கொடுக்கும்படி தமிழிசையிடம் கூறியுள்ளனர். அதன்படி தமி ழிசை தரப்பு வழக்கறிஞர் தங்கமணி விருகம்பாக்கம் காவல்நிலையத்தில் புகார் கொடுத்தார். அந்தப் புகாரில் தமிழிசைக்கு வந்த மிரட்டல் போன் எண் ணையும் குறிப்பிட்டிருந்தார். அந்த நம்பருக்குப் போலீஸார் தொடர்புகொண்டபோது சுவிட்ச் ஆஃப் செய்யப்பட்டிருந்தது. ட்ரூ காலர் மூலம் அந்த போன் நம் பரை ட்ரேஸ் அவுட் செய்தபோது மகாராஷ்டிர மாநிலம் என்பது கண்டுபிடிக்கப்பட்டுள்ளது. இதுதொடர்பாக இன்ஸ்பெக்டர் ஸ்ரீனிவாசன் விசாரணை நடத்தி வருகிறார். போனில் பேசிய மர்ம நபரின் குரல்பதிவும் தமிழிசையிடம் இருப்பதாகப் போலீ ஸாரிடம் தெரிவிக்கப்பட்டுள்ளது. அந்த அடிப்படையிலும் மிரட்டல்விடுத்த மர்ம நபரைப் போலீஸார் தேடி வருகின்றனர். தமிழிசைக்கு இன்று 56வது பிறந்தநாள். மிரட்டல் குறித்து எந்தப் பதற்றமும் இல்லாமல் அவர் அனைத்து நிகழ்ச்சிகளிலும் இன்று கலந்துகொண்டார்.


இந்தியாவிற்கு 24 ரோமியோ ஹெலிகாப்டர்கள் விற்பனை - அமெரிக்கா ஒப்புதல்

வாஷிங்டன்,

இந்தியாவிற்கு 24 எம் எச் 60 ரக பன்முகத்தன்மை கொண்ட ரோமியோ சீஹாக் ஹெலிகாப்டர்களை விற்பனை செய்ய அமெரிக்கா ஒப்புதல் அளித்து ள்ளது. அமெரிக்காவிடம் இருந்து  24  ரோமியோ ரக ஹெலிகாப்டர்களை கடந்த ஆண்டு வாங்குவதற்கு இந்திய பாதுகாப்பு அமைச்சகம் முடிவு செய்தது. நீர் மூழ்கி கப்பல்களில் இருந்து ஏவப்படும் ஏவுகணைகளை சமாளிக்கும் வகையில் ரோமியோ ரக ஹெலிகாப்டர்கள் உருவாக்கப்பட்டுள்ளன. இந்த ஹெலிகாப்டர்கள் மத்திய பாதுகாப்பு படைகளுக்கு அவசியம் தேவை என கூறப்பட்டு வந்தது.

இதையடுத்து ரோமியோ ஹெலிகாப்டர்களை அமெரிக்காவிடம் இருந்து வாங்க மத்திய அரசு முயற்சி மேற்கொண்டு வந்தது. சிங்கப்பூரில் நடைபெற்ற மாநாட்டின்போது இந்த விவகாரம் தொடர்பாக பிரதமர் மோடியும் அமெரிக்க துணை அதிபர் மைக் பென்ஸும் பேச்சுவார்த்தை நடத்தினர்.

இந்நிலையில் இந்தியாவிற்கு தற்போது 24 எம் எச் 60 ரக பன்முகத்தன்மை கொண்ட ரோமியோ சீஹாக் ஹெலிகாப்டர்கள் தற்போது தேவை என்பதை உணர்ந்து, விற்பனை செய்ய அமெரிக்கா ஒப்புதல் வழங்கியுள்ளது. ரோமியோ ஹெலிகாப்டர்கள் கடலில் தேடுதல் மற்றும் மீட்புப்பணிகளிலும் அவசர காலங்களில் கப்பலுடன் இணைத்து பயன்படுத்தவும் உதவும்.  மேலும் பிரிட்டனின் பழைய கடல் கிங் ஹெலிகாப்டர்களில் இல்லாத புதிய நுட்பங்கள் பல இவற்றில் உள்ளன. அவற்றிற்கு மாற்றாக இந்த ரோமியோ ஹெலிகாப்டர்கள் உபயோகிக்கப்படும் என்பது குறிப்பிடத்தக்கது.


புதிய பிரதமரை நியமிக்கத் தயார் - மைத்திரி தெரிவிப்பு !

கொழும்பு,

புதியபிரதமரை நியமிக்கத் தயாராக இருப்பதாக, ஸ்ரீலங்கா அதிபர் மைத்திரிபாலசிறிசேனா தெரிவித்துள்ளார்.கொழும்பு ஊடகமொன்றுக்கு வழங்கிய செய்தியிலேயே அவர் இதனைக் குறிப்பிட்டுள்ளார். நாடாளுமன்ற நிலையியல் கட்டளைகளுக்கு அமைய பெரும்பான்மையை நிரூபித்தால், புதிய பிரத மரை நியமிக்கத் தயாராக இருப்பதாகவும் அவர் கூறியுள்ளார்.

ஸ்ரீலங்காவின் பிரதமராக மகிந்த ராஜபக்சே நியமிக்கப்பட்டதன் பிற்பாடு நாட்டில் அரசியல் குழப்பம் நிலவி வருகின்றது. இந்தநிலையில், மகிந்த ராஜ பக்சேவுக்கு பெரும்பான்மைஇருந்தால் அவர் எந்த தடையுமின்றி பிரதமராக நீடிக்கலாம் என்றும், அவருக்கு பெரும்பான்மை பலம் இல்லை என்று நிரூ பிக்கப்பட்டால், அவர் ஒரு முடிவை எடுப்பார் என்று நம்புவதாகவும் மைத்திரிபால சிறிசேனா குறிப்பிட்டுள்ளார்.

ரணில்விக்கிரமசிங்கேவை மீண்டும் பிரதமராக நியமிப்பதற்கு வாய்ப்பு இல்லை என்றும் தானே பதவியில் இருந்து நீக்கி விட்டு, அவரை நியமிக்க முடி யாது என்பதில் உறுதியாக இருப்பதாகவும் அதிபர் கூறியுள்ளார்.நாடாளுமன்றத்தில்பெரும்பான்மையைக் காட்டும் போது, கட்சித் தலைவர்கள் இணைந்து பணியாற்றவேண்டிய பொறுப்பு உள்ளதாகவும் 225 பேரைக் கொண்ட சபையில் யாருக்கு பெரும்பான்மை உள்ளதோ அவர் பிரதமராக இருப்பார் என்றும் அதிபர் தனது செய்தியில் குறிப்பிட்டுள்ளார்.


சர்ச்சைக்குரிய மத போதகர் ஸாஹிர் நாயக்கின் சேவை மலேசியாவிற்கு தேவை இல்லை.!

சர்ச்சைக்குரிய மத போதகர் ஸாஹிர் நாயக்கின் சேவை மலேசியாவிற்கு தேவை இல்லை. அவர் மலேசியாவில் இருப்பதற்கு இடமும் இல்லை என்று மஇகா தேசியத் தலைவரும் சுகாதாரத்துறை அமைச்சருமான டத்தோஸ்ரீ டாக்டர் எஸ்.சுப்பிரமணியம் நேற்று திட்டவட்டமாக தெரிவித்துள்ளார். ஸாஹிருக்கு மலேசியாவின் நிரந்தர குடியிருப்பு அந்தஸ்து வழங்கப்பட்ட விவகாரம் தொடர்பில் கேட்கப்பட்ட கேள்விக்கு சுப்ரா மேற்கண்டவாறு கூறினார். நேற்று முன்தினம் இரவு இங்கு புத்ரா உலக வாணிப மையத்தில் இந்திய இளைஞர்களுடனான ‘திஎன்50’ கருத்தரங்கு நடைபெற்றது. அந் நிகழ்வில் கலந்துகொண்ட இளையோர்கள் பலர் ஸாஹிருக்கு நிரந்தர குடியிருப்பு அந்தஸ்து மலேசியாவில் வழங்கப்பட்டது குறித்து அதிருப்தி தெரி வித்து கேள்வி எழுப்பினர். இந்தியாவில் தீவிரவாத செயலுக்கான விவகாரத்தில் விசாரணை நடத்த தேடப்பட்டு வரும் ஸாஹிருக்கு மலேசியாவின் நிரந்தர குடியிருப்பு அந்தஸ்து வழங்கப்பட்டது எதற்காக என இந்திய இளைஞர்கள் கேள்வி எழுப்பினர். அதற்கு பதிலளித்த சுப்ரா, ‘மலேசியாவிற்கு ஸாஹிர் நாயக் தேவையில்லை. அவர் இஸ்லாம் சமயத்தின் முன்னேற்றத்திற்கு ஏதாவது உதவி செய்வாரா? என்று வினவினார். இதற்கு ‘இல்லை’ என்பதே பதில் என்று சுப்ரா சொன்னார். ‘உள்ளூரில் ஸாஹிருக்கு அதிகளவு முக்கியத்துவம் வழங்கப்படுகிறது. அது தற்போதைய சமய ஆதிக்கத்தைக் காட்டுவதாக அமைகிறது. இந்த ஆதிக்கத்தை எவ்வாறு சமாளிக்கப் போகிறோம் என்பதே நம்முடைய பிரச்சினை’ என அவர் மேலும் கூறினார். இம்மாதிரியான விசயங்களைச் சரியாக கையாளாமல் பாகுபாடுகள் காட்டப்படுமானால் அது நாட்டின் உருமாற்ற திட்டத்திற்கு எதிர்மறையான விளை வுகளை ஏற்படுத்தும் என சுப்ரா எச்சரித்தார். இந்துத்துவ போதனைகளை கடுமையாக விமர்சித்து சொற்பொழிவாற்றி வரும் ஸாஹிருக்கு இந்துக்கள் மத்தியில் கடுமையான எதிர்ப்பு வலுத்து வருகிறது. இந்நிலையில் ஸாஹிருக்கு மலேசியாவின் நிரந்தர குடியிருப்பு அந்தஸ்து வழங்கப்பட்டுள்ளதாக கடந்த செவ்வாய்க்கிழமை துணைப்பிரதமரும் உள் துறை அமைச்சருமான டத்தோஸ்ரீ டாக்டர் அகமட் ஜாஹிட் அறிவித்து இருந்தார். ஐந்து ஆண்டுகளுக்கு முன்பு அவர் அந்த அந்தஸ்தை கொண்டுள்ளார். அவர் மலேசியாவின் நிரந்தர குடியிருப்புவாசி. ஆனால் மலேசியப் பிரஜை அல்ல என்று துணைப்பிரதமர் விளக்கியிருந்தார்.


கடத்தப்பட்ட 700 பேரில்  நாள் ஒன்றுக்கு 10 பேரை கொல்லப்போகிறோம்

அமெரிக்கர்கள் உள்ளிட்ட 700 பேரை கடத்தி சென்ற ஐ.எஸ் தீவிரவாதிகள் நாள் ஒன்றுக்கு 10 பேரை கொலை செய்யப்போவதாக மிரட்டல் விடுத்து உள்ளனர். ரஷ்யாவின் முக்கிய செய்தி ஊடகம் ஒன்று வெளியிட்டுள்ள செய்தியில் அக்டோபர் 13 ஆம் தேதி சிரியாவின் டேர் அல்-சோர்  மாகாணத்தில் உள்ள அகதிகள் முகாமை தாக்கிய ஐ.எஸ் பயங்கரவாதிகள் சுமார் 700 பேரை பிணைக்கைதிகளாக பிடித்துச் சென்றுள்ளதாக குறிப்பிட்டுள்ளது.

ஐரோப்பியர்கள் மற்றும் அமெரிக்கர்கள் உள்ளிட்ட 700 பேர் ஐ.எஸ் பயங்கரவாதிகளால் கடத்தப்பட்டுள்ளதாகவும் நாளுக்கு 10 பேர் வீதம் அவர்கள் கொல்லப்பட இருப்பதாகவும் ரஷ்ய அதிபர் புதின் பகீர் தகவலை வெளியிட்டுள்ளார். சிரியாவில் உள்ள யூப்ரடீஸ் நதிக்கரையில் குறித்த கைதிகளை ஐ.எஸ் பயங்கரவாதிகள் சிறை வைத்துள்ளதாகவும் புதின் வெளிப்படுத்தியுள்ளார்.

ரஷ்யாவின் சோச்சி பகுதியில் நடைபெற்ற தலைவர்கள் சந்திப்பு ஒன்றில் கலந்துகொண்ட ரஷ்ய அதிபர் புதின்,சிரியாவில் அமெரிக்கா, அதன் ஆதரவு படைகள் கைப்பற்றியிருந்த பகுதிகளை தற்போது மீண்டும் ஐ.எஸ் பயங்கரவாதிகள் தங்களது கட்டுப்பாட்டுக்குள் கொண்டு வந்துள்ளனர்.மேலும், ஐ.எஸ் பயங்கரவாதிகள் இறுதி எச்சரிக்கைகளை அளித்துள்ளதாகவும் சில கோரிக்கைகளை அவர்கள் முன்வைத்தனர் எனவும் ஒவ்வொரு நாளும் பத்து பேரை சுட்டுக்கொல்வதாக அச்சுறுத்தல் விடுத்துள்ளதாகவும் அவர் தெரிவித்துள்ளார்.

இது பயங்கரமானது. இது ஒரு பேரழிவு என குறிப்பிட்டுள்ள புதின், ஐ.எஸ் பயங்கரவாதிகளால் கைது செய்யப்பட்டவர்களில் சில ஐரோப்பியர்கள் மற்றும் அமெரிக்கர்களும் உள்ளனர் என்றார். இருப்பினும், பயங்கரவாதிகளின் கோரிக்கைகள் என்ன என்பது தொடர்பில் புதின் இதுவரை வெளிப்படுத்தவில்லை.

ஐ.எஸ் பயங்கரவாதிகள் அகதிகள் முகாமை தாக்கியதும் கைது செய்ததும் உண்மை தான் என்றாலும்  700 பேர் என்ற எண்ணிக்கையில் தமக்கு சந்தேகம் இருப்பதாக புதின் தெரிவித்துள்ளார்.ஆனால் ரஷ்ய ஊடகமானது சுமார் 130 குடும்பங்களை பயங்கரவாதிகள் கடத்தியுள்ளதாக தகவல் வெளியிட்டுள்ளது. கடத்தப்பட்டவர்களில் பெண்களும் குழந்தைகளும் உள்ளதாக சிரியாவில் செயல்பட்டுவரும் மனித உரிமைகள் ஆர்வலர்கள் குழு உறுதி செய்துள்ளது.


2017 ஆம் ஆண்டு ஒப்பனை கலைப்போட்டி

கோலாலம்பூர் பிரிக்பீல்ட்ஸ் டிவினாஸ் ஒப்பனை, மருதாணி மையத்தில் பயிற்சிப் பெற்று வந்த டிவினாஸ் பன்னீர் செல்வம் ஐபிஇ என்ற 2017 ஆம் ஆண்டு ஒப்பனை கலைப்போட்டியில் தங்க பதக்கம் பெற்று சாதனை படைத்துள்ளார். ஒரு கோல்டு மெடல் சாம்பியன் இவர். தங்கப்பத்தக்கம் பெற்ற இவர் தனது பெற்றோர்களுக்கும் கலை ஆர்வலர் களுக்கும் பெருமை தேடித்தந்துள்ளார். கடந்த மே மாதம் எட்டாம் தேதியன்று கேஎல்சிசி மாநாட்டு மையத்தில் (IBE) என்ற கலையம்சம் கொண்ட போட்டி கோலாகலமாக நடைபெற்றது. இத்துறையில் ஈடுபாடு காட்டுவதற்கு தனக்கு உந்துதலாகவும் வழிகாட்டியாகவும் இருந்த தனது தாயார் விஜய லட்சுமிக்கு இந்த பெருமை எல்லாம் சேரும் என்று பூரிப்படைகிறார் இவர். டிவினாஸ் பள்ளிப்பாட கல்வியில் சிறந்து விளங்குவதோடு இது போன்ற புறப்பாட நடவடிக்கையிலும் சாதனை படைக்கும் போது அது நமது எதிர் காலத்தை ஒளிமயமானதாகும் என்கிறார் டிவினாஸ். இந்த ஒப்பனை கலை விஷயத்தில் மாணவ மாணவி களுக்கும் தக்க வழிகாட்டத் தாம் தயார் என்று டிவினாஸ் பெருமிதமாக கூறிக் கொள்கிறார்.


மலாக்காவில் பயங்கரவாத தாக்குதல் நடத்த திட்டம். 10 தீவிரவாதிகள் கைது.

கோலாலம்பூர்,

பத்து பயங்கரவாத சந்தேகப் பேர்வழிகளை போலீசார் கைது செய் துள்ளனர். அவர்களில் ஐவர் மலாக்காவில் உள்ள கேளிக்கை மையங்கள் மீது தாக்குதல் நடத்தத் திட்டமிட்டிருந்தனர் என்று போலீஸ் படைத் தலைவர் டான் ஸ்ரீ முகமட் ஃபுஸி ஹரூண் கூறினார்.இதன் முதல் கட்ட நடவடிக்கையாக, கடந்த ஆகஸ்ட் 25-ஆம் தேதி மலாக்காவில் இக்கூட்டத்தின் முக்கியமான சந்தேகப்பேர்வழி போலீஸ் வலையில் சிக்கியதாகக் கூறிய அவர், இக்கும்பலைச் சேர்ந்த மேலும் நான்கு உறுப்பினர்கள் ஆகஸ்ட் 31-ஆம் தேதி கிளந்தானிலும் பினாங்கிலும் கைது செய்யப்பட்டதாக குறிப்பிட்டார்.

Read More: Malaysia nanban Tamil Daily on 15.9.2018


சர்கார் சர்ச்சை; நீக்கப்படும் காட்சிகளும் மியூட் ஆகும் வார்த்தைகளும்!!

எதிர்ப்பு வலுத்து வரும் நிலையில் நடிகர் விஜய் நடித்த தீபாவளிக்கு திரைக்கு வந்த சர்கார் படத்தில் இருந்து சர்ச்சைக்குரிய காட்சிகள் நீக்கப்பட்டன.

அதிமுகவினரின் போராட்டத்தால் தமிழகத்தின் பெரும்பாலான தியேட்டர்களில் சர்கார் படம் நிறுத்தப்பட்டுள்ளது. தியேட்டர்களின் முன்பு போராட்டங்க ளும் வலுத்து வரும் நிலையில் சர்கார் படத்தின் மறுதணிக்கை இன்று காலையில் நடைபெற்றது. சென்னையில் தணிக்கை அதிகாரி லீலா மீனாட்சி தலை மையிலான குழுவினர் மறுதணிக்கை செய்தனர்.

அப்போது சர்ச்சைக்குரிய காட்சிகளை நீக்கப்பட்டன. இதையடுத்து சர்கார் படத்தின் மறு தணிக்கை பணி நிறைவு பெற்றது.  இதையடுத்து இன்று பிற்ப கலில் திரையிடப்படும் சர்கார் படத்தில் சர்ச்சைக்குரிய காட்சிகள் இருக்காது என்று கூறப்பட்ட நிலையில்  இலவச பொருட்களை எரிக்கும் காட்சி நீக்கப்பட்டுள்ளதாக தகவல்கள் வந்துள்ளன. இலவச பொருட்களை எரிக்கும் காட்சியில் படத்தின் இயக்குனர் முருகதாஸ் தோன்றியிருந்தார்.

அதேபோல் படத்தில் இடம்பெறும் ''பொதுப்பணித்துறை'' என்ற வார்த்தையும் ''56 வருடம் ''என்ற வார்த்தையும் ''கோமளவல்லி'' என்ற பெயரில் ''கோமள'' என்ற வார்த்தையும் மியூட் செய்யப்பட்டுள்ளதாக தகவல்கள் வந்துள்ளன.


மக்கள் பணிக்காக பல்லாண்டு வாழ வேண்டும்... கருணாநிதியை வாழ்த்திய கேரள முதல்வர்

'பல்லாண்டு வாழ்ந்து, மக்கள் பணியைத் தொடர வேண்டும்' என்று தி.மு.க தலைவர் கருணாநிதிக்கு கேரள முதல்வர் பினராயி விஜயன் வாழ்த்து தெரி வித்துள்ளார். கருணாநிதியின் 60 ஆண்டு கால சட்டப்பேரவை வைர விழா மற்றும் 94-வது பிறந்தநாள் விழாவை பிரமாண்டமாகக் கொண்டாட தி.மு.க ஏற்பாடு செய்துவருகிறது. உடல்நிலை காரணமாக கருணாநிதி இந்த விழாவில் கலந்துகொள்ள மாட்டார் என்று தகவல் வெளியாகி உள்ளது. கருணாநிதிக்கு அர சியல் தலைவர்கள் வாழ்த்து தெரிவித்துவருகின்றனர். சோனியா காந்தி, ராமதாஸ் உள்ளிட்ட தலைவர்கள் இதுவரை வாழ்த்து தெரிவித்துள்ள நிலையில், கேரள முதல்வர் பினராயி விஜயனும் வாழ்த்து தெரிவித்துள்ளார்.


காதலியை மானபங்கப் படுத்திய ஆடவர்

கோத்தா பாரு,

இரு குழந்தைகளுக்கு தந்தையான ஆடவர் 15 வயதுடைய சிறுமியை மானபங்கம் செய்த குற்றத்தை இங்குள்ள செஷன்ஸ் நீதிமன்றத்தில் மறுத்தார். மனைவியின்றி இரு குழந்தைகளுடன் இருக்கும் அந்த ஆடவர் மானபங்கம் செய்த இளம்பெண் அவரின் காதலி என கூறப்படுகிறது. சம்பந்தப்பட்ட பெண்ணை இவர் இருமுறை மானபங்கம் செய்துள்ளார்.

நீதிபதி அகமட் பாஸில் முன்னிலையில் குற்றப் பத்திரிகை வாசிக்கப்பட்டது. தன் மீது சுமத்தப்பட்ட குற்றத்தை முகமட் பக்ருல் பஸ்லி (வயது 33) நீதி மன்றத்தில் மறுத்தார்.

கடந்த மார்ச் மாதம் தொடக்கம் அக்டோபர் மாதம் வரையில் இடைப்பட்ட நாளில் பெரிஸ் குபோர் பெசார் எனும் இடத்திலுள்ள வீட்டில் குற்றம் சுமத்தப்பட்ட நபர் இளம்பெண்ணை மானபங்கப் படுத்தியுள்ளார். இரண்டாவது முறை அவ்வாடவர் அந்த இளம்பெண்ணை கடந்த நவம்பர் மாதம் 20ஆம் தேதி பிற்பகல் 1.30 மணியளவில் மானபங்கப் படுத்தியுள்ளார். தற்போது அப்பெண் 5 மாத கர்ப்பிணியாக உள்ளார். இந்த வழக்கின் அடுத்தக் கட்ட விசா ரணை அடுத்தாண்டு ஜனவரி மாதம் 17ஆம் தேதிக்கு ஒத்திவைக்கப்பட்டுள்ளது.


நிர்மலா தேவி விவகாரத்தில் ஆளுநர் மீது சந்தேகம் எழுப்பும் திருமாவளவன்!

"நிர்மலா தேவி விவகாரத்தில் ஆளுநர் மீதே ஐயத்தின் நிழல் படிந்துள்ளதால், இந்த வழக்கை உயர்நீதிமன்றத்தின் நேரடி மேற்பார்வையில் சிறப்பு புல னாய்வுக் குழு ஒன்றை அமைத்து இதை விசாரிக்க வேண்டும்" என்று விடுதலை சிறுத்தைகள் கட்சியின் தலைவர் தொல்.திருமாவளவன் வலியுறுத்தியுள்ளார்.

இது தொடர்பாக அவர் இன்று வெளியிட்டுள்ள அறிக்கையில், "விருதுநகர் மாவட்டம் அருப்புக்கோட்டையைச் சேர்ந்த பேராசிரியை நிர்மலா தேவி தன்னிடம் பயிலும் மாணவிகள் நான்கு பேரைத் தவறான வழிக்கு அழைத்ததாக கைது செய்யப்பட்டுள்ளார். அவர் பேசியதாக வெளியான தொலைபேசி உரையாடலில் கல்வித் துறையைச் சார்ந்த உயர் அதிகாரிகளையும் தமிழக ஆளுநரையும் குறிப்பிட்டுப் பேசியுள்ளார். இந்தப்பிரச்சனையில் உயர் அதி காரப் பதவி வகிக்கும் பலரது தொடர்பு இருக்கும் என்ற சந்தேகம் எழுந்துள்ளது. தன்மீது குற்றச்சாட்டு எழுந்துள்ள நிலையில் அவசர அவசரமாக ஆளுநர் ஒரு விசாரணைக்கு உத்தரவிட்டிருப்பது அந்த சந்தேகத்தை மேலும் வலுப்படுத்துகிறது.

ஆளுநர் மீதே ஐயத்தின் நிழல் படிந்துள்ளதால் இந்த வழக்கை தமிழக காவல்துறையோ மத்திய புலனாய்வு அமைப்போ விசாரிப்பது முறையல்ல. எனவே, உயர்நீதிமன்றத்தின் நேரடி மேற்பார்வையில் சிறப்பு புலனாய்வுக் குழு ஒன்றை அமைத்து இதை விசாரிக்க வேண்டும். தமிழ்நாட்டில் உயர்க ல்வித் துறையில் ஊழல் மலிந்திருப்பதாகப்  பல்வேறு குற்றச்சாட்டுகள் எழுந்து வருகின்றன. முன்னாள் துணை வேந்தர்கள் பலர் ஊழல் புகார்களின் கீழ் கைது செய்யப்படுவது இதை உறுதிப்படுத்துகிறது. பணி நியமனங்களுக்கு லட்சக்கணக்கில் பணம் வாங்கப்படுவதாகவே இதுவரை புகார் இருந்து வந்தது. ஆனால், மாணவிகளைத் தவறான வழியில் பயன்படுத்துகிற அதிர்ச்சித்தரும் குற்றச்சாட்டு இப்போது தான் வெளியே வந்துள்ளது.

ஏழைக் குடும்பங்களைச் சேர்ந்த மாணவிகளை குறிவைத்து இந்த முயற்சி மேற்கொள்ளப்பட்டிருப்பதால் இதை மிகவும் விரிவான பின்னணியில் நாம் அணுக வேண்டும். பெண்கள் உயர்கல்வி பயில்வதற்கு அஞ்சுகிற நிலைமையை இது ஏற்படுத்தியுள்ளது. இதை தனிப்பட்ட ஒரு சம்பவமாகப் பார்க்காமல் உயர்கல்வித் துறையில் நிலவும் சீர்கேட்டின் அடையாளமாகப் பார்க்க வேண்டும். தமிழக அரசு உயர்கல்வித் துறையின் அவல நிலையை ஆராய்ந்து தீர்வுகளைப் பரிந்துரைப்பதற்கு நாடறிந்த கல்வியாளர்களைக் கொண்ட குழு ஒன்றை அமைக்க வேண்டும்" என்று வலியுறுத்தியுள்ளார்.


இலங்கை கடற்கரையில் கரையொதுங்கும் பாம்புகள்

இலங்கையின், மட்டகளப்பு மாவட்டத்தின் நாவலடி எனும் பகுதிக் கடற்கரையில் இன்று காலை அதிகளவிலான பாம்புகள் கரையொதுங்கின.  தொழிலில் ஈடுபட்ட அனைத்து மீனவர்ககளின் வலைகளிலும் பாம்கள் சிக்கியதால் மக்கள் மத்தியில் பெரும் அச்சம் நிலவுவதாக செய்தி வௌியாகியது.

அண்மைக் காலமாக கடல் சீரற்ற நிலையில் உள்ள அதேவேளை, கடந்த காலங்களில் ஏற்பட்ட சுனாமிப் பேரழிவின்போதும் இவ்வாறான அறிகுறிகள் தென்பட்டதாக  மீனவர்கள்  அச்சம் கொள்கின்றனர். இதனைத் தொடர்ந்து கடலை அண்டி வாழும் மக்கள் பாதுகாப்பான பகுதிகளுக்கு இடம்பெயர்ந்து செல்கின்றனர் என இலங்கையில் செய்திகள் வௌியாகின.


அடுத்தகட்டத்தில் இறங்கும் மே-17 இயக்கம்; பெங்களூருவில் கூடும் தமிழ் அமைப்புகள்!

திருமுருகன் காந்தி தலைமையில் இயங்கும் மே-17 இயக்கம் சார்பில் பெங்களுருவில் நேற்று தமிழீழம்!  இன்று தமிழ்நாடு? என்ன செய்யப் போகிறோம் நாம்? என்ற தலைப்பில் நாளை காலை அரங்க கூட்டத்திற்கு அழைப்பு விடப்பட்டுள்ளது. அந்த அமைப்பினர் கூறியதாவது.

தூத்துக்குடி துப்பாக்கிச் சூடு, சேலம் எட்டு வழி சாலை, ஹைட்ரோகார்பன் திட்டம், கதிராமங்கலம் எண்ணெய் எடுப்பு, கெயில் பைப்லைன்கள், கடலூரில் பெட்ரோலிய மண்டலங்கள், தேனியில் நியூட்ரினோ, இயற்கை வளங்கள் சுரண்டல் என தமிழ்நாடு தொடர்ச்சியான பல்முனை தாக்குதல்களுக்கு உள்ளாக்கப்பட்டு வருகிறது. இந்தியாவின் மத்திய அரசும், தமிழக அரசும் சேர்ந்து போராடுகின்ற மக்களை ஒடுக்கி வருகிறது.

நாம் என்ன செய்யப் போகிறோம்?  பெங்களூரில் இதற்கான அரங்கக் கூட்டத்தினை ஏற்பாடு செய்திருக்கிறோம். ஜூலை 8, 10 மணிக்கு 16, ஜெய்பீம் பவன் (கனரா வங்கி SC/ST அசோசியேசன்) 1st க்ராஸ் நியூ மிஷன் ரோடு, JC சாலை, பெங்களூர் இந்த முகவரியில் நடக்கவுள்ளது. இதில் பல்வேறு அமைப்பினர் கலந்து கொண்டு கருத்துக்களை விவாதிக்கவுள்ளனர் அடுத்த கட்ட போராட்ட வடிவங்கள் பற்றியும் பேசப்படும்" என்றனர்.


சிகிச்சை, பரோல்... அமைச்சரிடம் பேரறிவாளனின் தாயார் வேண்டுகோள்!

வேலூர் சிறையிலிருக்கும் பேரறிவாளனை மருத்துவ சிகிச்சைக்காக புழல் சிறைக்கு மாற்ற வேண்டும் என அவரது தாயார் அற்புதம்மாள், அமைச்சர் கே.சி.வீரமணியை நேரில் சந்தித்து வேண்டுகோள் வைத்துள்ளார். 1991 மே 21ஆம் தேதி சென்னையில் அன்றைய பிரதமர் ராஜீவ் காந்தி மனிதவெடிகுண்டு மூலம் படுகொலை செய்யப்பட்டார். இந்தச் சம்பவத்துக்கு விடு தலைப்புலிகள் அமைப்பின்மீது குற்றம்சாட்டப்பட்டது. மேலும் பேரறிவாளன், நளினி, சாந்தன், முருகன் உள்ளிட்டோர் கைது செய்யப்பட்டு சிறையில் அடைக்கப்பட்டனர். இதனிடையே 26 ஆண்டுகளாக சிறையில் உள்ள பேரறிவாளன் ரத்தக் கொதிப்பு, சிறுநீரகக் கோளாறு உள்ளிட்ட நோய்களால் அவதிப்படுவதால் அவர் சென்னைக்குச் சிகிச்சைக்காக அவ்வப்போது அழைத்து வரப்படுகிறார். இந்நிலையில் பேரறிவாளனை புழல் சிறைக்கு மாற்றுமாறு அவரது தாயார் அற்புதம்மாள், அமைச்சர் கே.சி.வீரமணியை நேரில் சந்தித்து வேண்டுகோள் விடுத்துள்ளார். தற்போது வேலூர் சிறையிலிருக்கும் பேரறிவாளனுக்குச் சிகிச்சையளிக்க அங்கு வசதி இல்லை என மறுக்கப்பட்ட நிலையில், அவர் சிகிச்சைக்காக சென்னை அழைத்து வரப்படுகிறார். இதனால் அவரது உடல்நிலையைக் கருத்தில் கொண்டு, சென்னை புழல் சிறைக்கு மாற்றி, ராஜீவ் காந்தி அரசு மருத்துவமனையில் சிகிச்சையளிக்க வேண்டும் என அமைச்சரிடம் வேண்டுகோள்வைத்துள்ளார் அற்புதம்மாள். மேலும், பேரறிவாளனின் பரோல் மனுவையும் உடனடியாகப் பரிசீலிக்க வேண்டும் எனவும் அவர் குறிப்பிட்டுள்ளார்.


சுப்பிரமணியத்திடம் இருந்து மஇகாவை மீட்டெடுப்போம்: இராமலிங்கம் அறிவிப்பு!

டத்தோஸ்ரீ டாக்டர் சுப்பிரமணியம் உட்பட எண்மருக்கு எதிரான வழக்கில் வெற்றி பெற்றவுடனே மஇகாவின் தேர்தலை நடத்துவோம் என்று ஏ.கே. இராம லிங்கம் நேற்று அறிவித்தார். டத்தோஸ்ரீ பழனிவேலை மஇகா தலைவர் பதவியில் இருந்து கவிழ்ப்பதற்கு கூட்டுச் சதி செய்ததாக டத்தோஸ்ரீ சுப்பிர மணியம் உட்பட 8 பேருக்கு எதிரான வழக்கை உயர் நீதிமன்றம் தள்ளுபடி செய்தது. இருந்த போதிலும் இவ்வழக்கை மீண்டும் உயர் நீதிமன்றத்தில் விசாரணைக்கு கொண்டு வர வேண்டும் என்று மேல்முறையீட்டு நீதிமன்றத்தின் மூன்று நீதிபதிகள் தீர்ப்பு வழங்கினர். இந்த தீர்ப்பு எங்களுக்கு கிடைத்த முதல் வெற்றியாகும். இவ்வழக்கில் நிச்சயம் நாங்கள் வெற்றி பெறுவோம். இவ்வெற்றி யைத் தொடர்ந்து டத்தோஸ்ரீ சுப்பிரமணியத்திடம் இருந்து மஇகாவை மீட்டெடுப்போம். அடுத்தகட்ட நடவடிக்கையாக கட்சியின் தேர்தலை நாங்கள் நடத்துவோம். இத்தேர்தலில் போட்டியிடவும், வாக்களிக்கவும் எந்தவொரு பாராபட்சமும் இன்றி அனைவருக்கும் உரிய வாய்ப்புகள் வழங்குவோம். இந்த வாய்ப்பை பயன்படுத்தி பழனிவேல் தரப்பை எதிர்த்து போட்டியிடும் துணிவு சுப்பிரமணியத்திற்கு இருக்கும் என்று நாங்கள் நம்புகிறோம் என்று ஏகே இராமலிங்கம் கூறினார். டத்தோஸ்ரீ சுப்பிரமணியம், டத்தோஸ்ரீ விக்னேஸ்வரன் உட்பட எண்மருக்கு எதிரான வழக்கை மீண்டும் உயர் நீதிமன்றத்தில் விசாரிக்க வேண்டும் எனும் மேல்முறையீட்டு நீதிமன்றத்தில் தீர்ப்புக்கு எதிராக கூட்டரசு நீதிமன்றத்தில் அத்தரப்பினர் மேல்முறையீடு செய்துள்ளனர்.இம்மேல்முறையீட்டு மனு வரும் மே 8ஆம் தேதி விசாரணைக்கு வரவிருக்கிறது என்று அவர் சுட்டிக் காட்டினார். மஇகாவின் சொத்துகள் என கருதப்படும் எம்ஐஇடி, ஏய்ம்ஸ்ட் பல் கலைக்கழகம் என பலவற்றை இன்று நாம் இழந்துள்ளோம். இச்சொத்துகளை மீட்பது எங்களுக்கு மிகப் பெரிய கடமையாக உள்ளது. மஇகாவுக்கு சொந்தமாக சொத்துக்கள் அனைத்தும் கட்சியில் கீழ் தான் இருக்க வேண்டும். இதற்கு யாரும் சொந்தம் கொண்டாடக் கூடாது என்று அவர் தெரிவித்தார். இதனிடையே நீதிமன்ற வழக்கில் சம்பந்தப்பட்டிருக்கும் டத்தோஸ்ரீ டாக்டர் எஸ். சுப்பிரமணியம், டத்தோஸ்ரீ எஸ். விக்னேஸ்வரன் ஆகிய இருவருக்கும் அரசாங்கத்தில் உயரிய பதவிகள் வழங்கப்பட்டிருக்கும் விவ காரத்தை அவர் கடுமையாக சாடினார். டத்தோஸ்ரீ சுப்பிரமணியம் சுகாதார அமைச்சராக பதவி வகிக்கிறார். அதே வேளையில் டத்தோஸ்ரீ எஸ். விக்னேஸ்வரன் மேலவை தலைவராக பதவி வகிக்கிறார்.இவ்வழக்கு விசாரணை முடிவுறும் வரையில் அவர்கள் இருவரும் அப்பதவியில் இருந்து விலக வேண்டும். இவ்விவகாரம் குறித்து விரை வில் பிரதமர் டத்தோஸ்ரீ நஜீப் துன் ரசாக்கிற்கு கடிதம் ஒன்றையும் நாங்கள் அனுப்ப தயாராகவுள்ளோம் என்று இராமலிங்கம் கூறினார்.


புவன் மீடியா வொர்க்ஸ்  வழங்கும் “சீமத்துரை”.

புவன் மீடியா வொர்க்ஸ் சார்பில் E சுஜய் கிருஷ்ணா தயாரிப்பில், சந்தோஷ் தியாகராஜன் கதை, திரைக்கதை, வசனம் எழுதி இயக்குநராக அறிமுகமாகும் திரைப்படம், “சீமத்துரை”.

கீதன், வர்ஷா பொல்லம்மா கதாநாயகன் மற்றும் கதாநாயகியாக நடிக்க விஜி சந்திரசேகர், கயல்’ வின்செண்ட், மகேந்திரன், ‘சுந்தர பாண்டியன்’ காசி மற்றும் பலர் நடித்துள்ளனர்.

"ஒவ்வொரு மனிதனுக்கும் ஒரு அடையாளம் இருக்கும். ஊரில் உள்ள சிறியவர்கள், பெரியவர்கள் என்று யாருக்கும் மரியாதை கொடுக்காமல் ரவுசு பண்ணுவது தான் சீமத்துரையின் அடையாளம்.அப்படி ஒரு அசால்ட் அடையாளத்துடன் யார் பேச்சையும் கேட்காமல் ஊருக்குள் சுத்திக் கொண்டிருப்பவனுக்குள் காதல் வந்தால் என்ன நடக்கும் என்பதே இந்த படத்தின் கதைக்கரு.

வாழ்வியலின் அங்கமான காதலையும், அதன் மேல் கொண்ட பாசத்தையும், கர்வத்தால் அழிந்து போகும் மனிதத்தையும் நிறம் மாறாமல் சொல்லும் படம் தான் 'சீமத்துரை'", என்கிறார் இயக்குநர் சந்தோஷ் தியாகராஜன்.

ஜோஸ் ஃப்ராங்க்ளின் இசையில் பாடல்களை அண்ணாமலை, வீணை மைந்தன், ஹரி கிருஷ்ணதேவன் ஆகியோர் எழுதியுள்ளனர். D திருஞான சம்பந்தம் ஒளிப்பதிவு செய்ய, ’மேயாதமான்’ படத்தின் ’தங்கச்சி’ பாடலுக்கு நடனம் அமைத்த சந்தோஷ் முருகன் நடன இயக்குநராக பணியாற்றியிருக்கிறார்.

படத்தொகுப்பு பணிகளை, ’பிச்சைக்காரன்’ படத்தின் படத்தொகுப்பாளரான T வீர செந்தில்ராஜூம், கலை இயக்கத்தை ’மரகத நாணயம்’ படத்தின் கலை இயக்குநர் N K ராகுலும் மேற்கொண்டுள்ளனர்.இணை தயாரிப்பு : ஸ்ரீநந்த் பன்னீர்செல்வம், புவன் மீடியா வொர்க்ஸ், E சுஜய் கிருஷ்ணா தயாரிக்கிறார்.


ரோஸ்மாவின் வெ.6.கோடி நகைகள் நாட்டிற்குள்  எப்படி வந்தது.

கோலாலம்பூர்,

லெபனான் தலைநகர் பெய்ரூட்டில் உள்ள நகைக்கடையிலிருந்து அனுப்பி வைக்கப்பட்ட 6 கோடி வெள்ளி பெறுமானமுள்ள வைடூரியம், மரகதக் கற்கள் பதிக்கப்பட்ட தங்க நகைகள் எப்படி நாட்டிற்குள் கொண்டு வரப்பட்டன; அவற்றை யார் கொண்டு வந்தது; இது சுங்கத்துறைக்கு தெரியுமா? அப்படி தெரிந்தி ருந்தால் அந்த நகைகளுக்கு வரி விதிக்கப்பட்டதா போன்ற கேள்விகள் தற்போது பூதாகரமாக வெடித்துள்ளன.

Read More: Malaysia Nanban Tamil Daily on 14.7.2018


அமெரிக்காவில் மாயமான இந்தியர் மர்ம மரணம்

அமெரிக்காவில் மாயமான இந்தியாவை சேர்ந்த மாணவர், இறந்த நிலையில் கண்டுபிடிக்கப்பட்டார்.அமெரிக்காவின் நியூயார்க் நகரில் உள்ள கார்னெல் பல்கலையில் படித்த இந்தியாவை சேர்ந்த அலாப் நரசிபுரா என்பவர் பொறியியல் படித்து வந்தார். திடீரென கடந்த புதன்(மே17) முதல் மாயமானார். அவரை, பல்கலைகழக வளாக போலீசார், நியூயார்க் போலீசாருடன் இணைந்து தேடிவந்தனர். இந் நிலையில், அவரது உடல் அப்பகுதியில் உள்ள இதகா நீர்வீழ்ச்சி அருகே கண்டுபிடிக்கப்பட்டது. இறந்தது நர்சிபுரா தான் என்பதைபோலீசார் உறுதிபடுத்தி யுள்ளனர். அவரது இறப்பிற்கான காரணம் குறித்து தெரியவில்லை. போலீசார் விசாரணை நடத்தி வருகின்றனர்.


குளியலறையில் செப்.22 இரவு ஜெ.தவறி விழுந்தார்

சென்னை,

கடந்த 2016 செப்டம்பர் 22ஆம் தேதி இரவு ஜெயலலிதா குளியலறையில் தவறி விழுந்தார் என ஆறுமுகசாமி விசாரணை ஆணையத்தில் சசிகலா தாக்கல் செய்துள்ள பிரமாண பத்திரத்தில் தெரிவிக்கப்பட்டுள்ளது.தமிழக முதல்வராக இருந்த ஜெயலலிதா கடந்த 2016 ஆம் ஆண்டு செப்டம்பர் 22ஆம் தேதி இரவு திடீர் உடல்நலக்குறைவால் சென்னை அப்போலோ மருத்துவமனையில் அனு மதிக்கப்பட்டார். சுமார் 75 நாள் சிகிச்சைக்குப் பிறகு டிசம்பர் 5ஆம் தேதி ஜெயலலிதா உயிரிழந்ததாக அறிவிக்கப்பட்டது.ஜெயலலிதா மரணத்தில் மர்மம் இருப்பதாக எதிர்க்கட்சிகள் சந்தேகம் எழுப்பின. இதைத்தொடர்ந்து ஓய்வு பெற்ற நீதிபதி ஆறுமுகசாமி தலைமையில் தமிழக அரசு விசாரணை கமிஷன் அமைத்து உத்தரவிட்டது.

Read More: Malaysia Nanban Tamil Daily on 22.3.2018


நிர்மலா தேவிக்கு 12 நாள் நீதிமன்றக் காவல்' - விருதுநகர் நீதிமன்றம் உத்தரவு!

அருப்புக்கோட்டை பேராசிரியை நிர்மலா தேவியை 12 நாள் நீதிமன்றக் காவலில் சிறையில் அடைக்க விருதுநகர் நீதிமன்றம் உத்தரவிட்டது.

மாணவிகளைத் தவறான முறையில் வழிகாட்டியதாக வெளியான புகாரில் அருப்புக்கோட்டை பேராசிரியை நேற்றிரவு கைது செய்யப்பட்டார். அவரிடம் தொடர்ந்து போலீஸார் விசாரணை நடத்தி வந்தனர். விருதுநகர் மகளிர் காவல் நிலையத்தில் வைத்து நேற்றிரவு முதல் அவரிடம் விசாரணை நடந்து வந்தது. இந்நிலையில், வழக்கின் முக்கியத்துவம் கருதி நிர்மலா தேவி வழக்கை சி.பி.சி.ஐ.டிக்கு மாற்றி டி.ஜி.பி. ராஜேந்திரன் இன்று உத்தரவு பிறப்பித்தார். இதற்கிடையே, ஆளுநர் இன்று அளித்த பேட்டியிலும் சந்தானம் தலைமையிலான விசாரணைக் குழு ஏப்ரல் 30-ம் தேதிக்குள் அறிக்கை சமர்ப்பிக்கும் எனத் தெரிவித்துள்ளார். இதனால் நிர்மலா தேவி மீதான பிடி இறுகுகிறது.

இந்நிலையில், நிர்மலா தேவி கைது செய்யப்பட்டு 24 நேரம் முடிந்தும் அவரை நீதிமன்றத்துக்குக் கொண்டு செல்லாமல் காவல்துறையினர் தாமதப்படுத்தி வந்தனர். எனினும் இரவு நேரம் ஆனதால், அதற்கு மேல் தாமதிக்க முடியாமல் விருதுநகர் நீதிமன்றத்துக்கு அழைத்துச் சென்றனர். நேற்று போலவே மீடியாக்களிடம் அவர் முகத்தைக்காட்டக் கூடாது என்று நினைத்து அவரை, ஊடகங்களிடம் காட்டாமல் அழைத்துச் சென்றனர். ஆனால், போலீஸாரின் இந்த நடவடிக்கைக்கு எதிர்ப்புத் தெரிவித்து அருப்புக்கோட்டை காவல்நிலையம் முன்பு பத்திரிகையாளர்கள் கோஷம் போட்டனர். அதன் பின்புதான் போலீஸார் அவரை ஊடகங்களிடம் காட்டினர். இதன்பின் விருதுநகர் குற்றவியல் நீதிமன்ற நீதிபதி மும்தாஜ், முன் நிர்மலா தேவியை போலீஸ் ஆஜர்படுத்தியது. இதனையடுத்து, பேராசிரியை நிர்மலா தேவிக்கு 12 நாள் நீதிமன்றக் காவல் அளித்து நீதிபதி உத்தரவிட்டார். அதன்படி ஏப்ரல் 28-ம் தேதி வரை அவர் சிறையில் அடைக்கப்படவுள்ளார்.


தாமான் பெர்ச்சாம் மக்களின் நரக வேதனை.

(ப.சந்திரசேகர்) ஈப்போ,

அடுக்குமாடி குடியிருப்பு பகுதிகளில், அதனை பராமரிக்கும் பொறுப்பு தனியார் வசம் இருப்பதால் அங்குள்ள மக்கள் பல்வேறு பிரச்சினைகளை எதிர்நோக்கி வருவது நடைமுறை உண்மை. ஈப்போ, தாமான் பெர்ச்சாம் அடுக்ககத்தில் வாழும் குடும்பங்கள் சுகாதார தூய்மைக்கேடு, துர்நாற்றம், கொசு, விஷ ஜந்துக்களின் தொல்லை என தினசரி நரக வேதனையை அனுபவித்து வருவது இப்போது வெட்ட வெளிச்சத்திற்கு வந்துள்ளது.

பல்வேறு நவீன வசதிகளைக் கொண்ட இந்த நூற்றாண்டிலும் இப்படி ஒரு வாழ்க்கையை அவர்கள் அனுபவிப்பதா? இவற்றுக்கெல்லாம் காரணம் என்ன அல்லது யார்?இம்மாதிரியான அடுக்குமாடி வீடுகளை பராமரிக்க வேண்டிய நிர்வாகத்தினரின் அலட்சியப்போக்குதான் இவ்வளவு அவலங்களுக்கும் காரணம் என்று மக்கள் மனம் வெதும்பி கூறுகின்றனர்.

Read More: Malaysia Nanban Tamil Daily on 26.1.2018


பிரதமர்  எளிதில் இந்திய வாக்காளர்களை கவர்ந்து விடுவாரா?

நாட்டின் மக்கள் தொகையில் நமது சமூகம் 7 விழுக்காடு மட்டுமே என்றாலும், இந்தியர்களுக்கான அரசியல் கட்சிகளும், அரசு சாரா இயக்கங்களும் கணக்கில் அடங்கா. ஒவ்வொன்றுக்கும் வெவ்வேறு கொள்கை, திட்டம், நோக்கம், குறிக்கோள் இருந்தாலும் பொதுத்தேர்தல் என்று வரும்போது அவர்கள் அனைவரின் கவனமும் இந்திய வாக்காளர்கள் என்ற ஒரே திசையை நோக்கியே செல்கிறது.

ஆனால், இந்த விஷயத்திலாவது ஒற்றுமை இருக்கிறதா? இந்தியர் என்பதை தவிர, ஆளும் தேசிய முன்னணி, எதிர்க்கட்சி கூட்டணி என்று இரு திசைகளில் அவர்கள் மேற்கொள்ளும் பயணத்தில் இந்திய சமூகத்தினர் யாருக்கு வாக்களிக்க வேண்டும் என்பதை அவர்களே தீர்மானிக்கின்றனர்.

தேசிய முன்னணியையே பெரிதும் சார்ந்திருந்த இந்நாட்டு இந்தியர்களுக்கு 2008-ஆம் ஆண்டு பொதுத்தேர்தல் ஹிண்ட்ராப் ரூபத்தில் ஒரு மாற்று வழியை ஏற்படுத்தியது என்பதை மறுக்க முடியாது. ஆனால், காலப்போக்கில் மக்கள் இதையும் நம்ப முடியாத ஒரு சூழல் ஏற்பட்டது.

Read More: MALAYSIA NANBAN NEWSPAPER on 26.9.2017


அமெரிக்கா செல்லும் பயணிகள் தீவிர பரிசோதனை:  நாளை முதல் அமல்

வாஷிங்டன்: அமெரிக்கா செல்லும் பயணிகள் தீவிர பரிசோதனைக்கு ஆளாக்கப்படும் முறை நாளை முதல் அமலுக்கு வருகிறது. இந்தப் புதிய விதிமுறைகள் மூலம் விமானப் பயணிகள் லேப்டாப் எடுத்து செல்கின்றனரா என்றும் தீவிரமாக கண்காணிப்பட உள்ளனர்.

மத்திய கிழக்கு மற்றும் வட ஆப்ரிக்கா நாடுகளில் இருந்து வரும் அச்சுறுத்தல்கள் காரணமாக எட்டு இஸ்லா மிய நாடுகளைச் சேர்ந்த விமான பயணிகள் லேப்டாப் உள்ளிட்ட மின்சாதன பொருட்களை கொண்டு வரு வதற்கு அமெரிக்கா தடை விதித்தது.

இந்நிலையில் இந்த புதிய நடவடிக்கைகளை நாளை முதல் நடைமுறைப்படுத்தப்படுகின்றன. இதனால் தினசரி 3 லட்சத்து 25,000 பயணிகளைச் சுமந்து செல்லும், சராசரியாக 2,100 விமானங்கள், 280 விமான நிலையங்களையும், 180 விமான சேவை நிறுவனங்களையும் பாதிக்கும் நிலை உருவாகி உள்ளது.
இந்த புதிய விதிகள் குறித்து விளக்கம் அளித்துள்ள லுப்தான்ஸா குழும விமான நிறுவனம் இந்த சோதனையின் போது பயணிகளிடம் செக் இன் கேட் அதாவது உள் நுழையும் வாசலில் வைத்து சிறிய நேர்காணல் நடத்தப்ப டும் என்று கூறியுள்ளது.

எனவே 90 நிமிடங்கள் முன்னதாகவே செக் இன் செய்யுமாறு எகானமி பிரிவு பயணிகளை லுப்தான்ஸா சுவிஸ் ஏர்லைன் கேட்டுக் கொண்டுள்ளது. இதே போன்று மற்றொரு ஏர்வேஸ் நிறுவனமான கேத்தே பசிபிக் ஏர்வேஸ் அமெரிக்காவிற்கு நேரடி விமானத்தில் புக் செய்யும் பயணிகள் 3 மணி நேரம் முன்னதாகவே பயணிகள் விமான நிலையம் வந்துவிட வேண்டும் என்றும் தெரிவித்துள்ளன.


அந்நிய நாட்டுத் தொழிலாளர்களைச் சேர்ப்பதில் அதிகார துஷ்பிரயோகம்,ஊழல், சுரண்டல்! எஸ்.பி.ஆர்.எம். அம்பலம்

கோலாலம்பூர், நவ.8-

நாட்டில் அந்நிய நாட்டுத் தொழிலாளர்களை வேலைக்குச்  சேர்ப்பதில் அதிகார துஷ்பிரயோகம், ஊழல் உட்பட சுரண்டல் நடவடிக்கைகளும் அதிகமாக நிகழ்ந்துள்ளதாக எஸ்.பி.ஆர்.எம். எனப்படும் மலேசிய ஊழல் தடுப்பு ஆணையத்தின் தலைமை ஆணையர் லத்திஃபா கோயா கூறினார்.

இந்நாட்டிற்கு வேலை செய்ய வரும் அந்நிய நாட்டுத் தொழிலாளர் களிடமிருந்து தனிப்பட்ட நபர்களும் ஏஜெண்டுகளும் இந்த  சுரண்டல் வேலைகளை மேற்கொண்டு வந்துள்ளதாகவும் அவர் சொன்னார்.

அந்நிய நாட்டுத் தொழிலாளர்களை வேலைக்குச் சேர்ப்பதில் ஊழல் அதிகமாக நிகழ்ந்துள்ளது. இங்கு வேலை உண்டு என நம்பி அதிகமான வெளிநாட்டுத் தொழிலாளர்கள் இங்கு வருகின்றனர். ஆனால், இங்கு அவர்களுக்கு அதிகமான வேலைகள் இல்லை.

எந்தவித பயண ஆவணங்கள் இன்றி அவர்கள் நாட்டிற்கு வந்து விடுகின்றனர். சிலரின் துரோகச் செயலால் அவர்கள் சட்டவிரோதமாக விசாவுக்கு மனு செய்கின்றனர் என்றார்.

நேற்று தலைநகரில் 2019ஆம் ஆண்டுக்கான மலேசியாவின் நிலையான மேம்பாட்டு அடைவு நிலை திட்டத்தின் உச்சநிலை மாநாட்டில் உரையாற்றியப் பின்னர் அவர் செய்தியாளர்களிடம் இவ்வாறு தெரிவித்தார்.

பயண ஆவணங்கள் இல்லாத காரணத்தாலே இந்நாட்டில் அதிகமான அந்நிய நாட்டுத் தொழிலாளர்கள் குடிநுழைவுத் துறை அதிகாரிகளால் பிடிபடுகின்றனர்.

நாட்டிற்கு வரும் அதிகமான அந்நிய நாட்டுத் தொழிலாளர்கள் முறையான வழிகளில் வராமல் ஏஜெண்டுகள் மூலம் குறுக்கு வழியில் நாட்டிற்குள் நுழைகின்றனர் என்றார்.

இப்போது நாட்டிற்குள் நுழையும் அந்நிய நாட்டவர்களை குடிநுழைவுத் துறை கையாண்டு வருகிறது. அது மனிதவள அமைச்சிடம் ஒப்படைக்கப்பட வேண்டும் என மலேசிய ஊழல் தடுப்பு ஆணையம் பரிந்துரை செய்வதாகவும் அவர் சொன்னார்.

அந்நிய நாட்டுத் தொழிலாளர்கள் நாட்டிற்குள் நுழைவதில் புதிய மாற்றம் செய்யப்பட வேண்டும் என மலேசிய ஊழல் தடுப்பு ஆணையம் விரும்புகிறது. காரணம் அந்நிய நாட்டுத் தொழிலாளர்களுக்காக நாட்டில் எத்தனை வேலைகள் காலியாக உள்ளன என்பது மனிதவள அமைச்சுக்கே தெரியும் என்றார்.


தலைமை நீதிபதியாக முதல் பெண் தெங்கு மைமுன் வரலாறு படைத்தார்

பெட்டாலிங் ஜெயா,

நாட்டின் தலைமை நீதிபதியாக கூட்டரசு நீதிமன்ற நீதிபதி டத்தோ தெங்கு மைமுன் துவான் மாட் நியமனம் செய்யப்பட்டுள்ளார். இப்பதவியை ஏற்கும் முதல் பெண்ணாக தெங்கு மைமுன் வரலாறு படைத்துள்ளார். பிரதமரின் ஆலோசனையின் பேரிலும் ஆட்சியாளர்கள் மாநாட்டில் கலந்தாலோசித்த பிறகும் மாட்சிமை தங்கிய மாமன்னர், நாட்டின் தலைமை நீதிபதியாக தெங்கு மைமுனின் நியமனத்திற்கு ஒப்புக்கொண்டார் என்று பிரதமர் அலுவலகம் நேற்று ஓர் அறிக்கையில் தெரிவித்தது.

Malaysia Nanban Tamil Daily on 3.5.2019


மகளை கழுத்து நெரித் துக் கொன்றதுடன்,  தானும்  தற்கொலை

ஜொகூர் பாரு,

நீண்ட காலமாக புற்று நோயால் அவதியுற்று வந்த ஒரு தாய் தன் 10 வயது மகளை கழுத்து நெரித் துக் கொன்றது டன்,  தானும்  தூக்கில் தொங்கி தற்கொலை புரிந்து கொண்ட சம்பவம் ஸ்கூடாய் பகுதி வாழ் மக்களுக்கு மற்றொரு பேரதிர்ச்சியை ஏற்படுத்தியுள்ளது. கடந்த அக்டோபர் மாதம் ஸ்கூடாய், தாமான் ரினியில் பூபாலன் குடும்பத்தில் நால்வர் கொலை, தற்கொலை செய்த சம்பவம் இங்கு பெரும் பரபரப்பை ஏற்படுத்தியிருந்தது. அதற்குள் இப்படி ஒரு சம்பவம் மீண்டும் நிகழ்ந்திருப்பது அதிர்ச்சி அளிக்கின்றது.

ஸ்கூடாய், தாமான் இண்டா  ஹைட்ஸ்  2, ஜாலான்  கெஇண்டாஹான்  27 என்ற முகவரியில் உள்ள ஒரு வீட்டில் சுமதி ஜெயராமன் என்ற 45 வயது மாது தூக்கில் தொங்கக் காணப்பட்ட அதே சமயம், அவரின் 10 வயது மகள் ஆர்த்தினி கிருஷ்ணகுமார் கழுத்து நெரிக்கப்பட்ட நிலையில் இறந்து கிடந்தார். நேற்று முன்தினம் இரவு இச்சம்பவம் நிகழ்ந்ததை ஜொகூர் பாரு வட பகுதி  மாவட்ட போலீஸ் துணைத் தலைவர், சூப்ரிண்டென்டன் பே எங் லாய் நேற்று உறுதிப்படுத்தினார்.

Read More: Malaysia Nanban News Paper on 30.12.2018


ஜனவரி முதல் தேதியிலிருந்து பெட்ரோல் விலை குறைகிறது. லிட்டருக்கு வெ.1.90?

கோலாலம்பூர்,

வரும் ஜனவரி முதல் தேதியிலிருந்து ரோன் 95 பெட்ரோல் விலையை அரசாங்கம் குறைக்கவிருக்கிறது. லிட்டருக்கு வெ. 1.90 என விலை நிர்ண யிக்கப்ப டலாம் என்று எதிர்பார்க்கப்படுகிறது. ரோன் 95 விலை குறைக்கப்படவிருப்பதை நிதி அமைச்சர் லிம் குவான் எங் உறுதிப்படுத்தியுள்ளார்.

எனினும்  எவ்வளவு விலை குறைக்கப்படும் என்பதை அவர் வெளியிடவில்லை. தற்போது உலக சந்தையில் எண்ணெய் விலை குறைந்து வருகிறது. 2019 ஜனவரி முதல் தேதியிலிருந்து ரோன் 95 எண்ணெய் விலை உட்பட பெட்ரோல் சார்ந்த பொருட்களின்  சில்லரை விலையை அரசாங்கம் ஒருமுகப்படுத்த விருக்கிறது. எனவே அடுத்த மாதம் முதல் மாதாந்திர அடிப்படையில்  பெட்ரோலிய பொருட்களின் சில்லரை விலையை நிர்ணயிக்க  அரசாங்கம் முடிவு செய்துள்ளதாக லிம் குவான் எங் அறிவித்துள்ளார்.

Read More: Malaysia Nanban Tamil Daily on 26.12.218


வெ.2 லட்சம் பறிபோனது.

கோலாலம்பூர் பிரபல எண் கணித நிபுணரிடம் மாது ஒருவர் ஏறத் தாழ இரண்டு லட்சம் வெள்ளியினை பறி கொடுத்து விட்டு பரிதவிக்கிறார். வயதான காலத்தில் இந்த தனித்து வாழும் தாய்மார் தனக்கு நேர்ந்துள்ள இக்கட்டான நிலையினை நண்பன் தீர்வை நோக்கி பகுதியில் வேதனையோடு விவரிக்கிறார். அரும்பாடு பட்டு சேர்த்து வைத்த பணம் எல்லாம் இப்படி வீணாக அடுத்தவர் கையில் சிக்கிக் கொண்டு விட்டதே என்று 69 வயது ருக்குமணி புலம்புகிறார். தற்போது நான் வேதனையின் விளிம்பில் இருக்கிறேன். எனக்கு வேறு வழி தெரியவில்லை. பாண்டான் இண்டா போலீஸ் நிலையத்தில் நீண்டதொரு புகார் கொடுத்துள்ளேன். என் தொடர்பு எண் 016-6888869. சம்பந்தப்பட்ட அந்த எண் கணித நிபு ணர் தாம் ஒரு வர்த்தகத்தை துவங்கவிருப்பதாக என்னிடம் தெரிவித்தார். அதற்காக 50 ஆயிரம் வெள்ளியினை அவரின் கணக்கில் 2012ஆம் ஆண்டு ஏப் ரல் மாதம் 23ஆம் தேதி சேர்த்தேன். இது போதாது, இன்னும் ஒரு லட்சத்து 50 ஆயிரம் வேண்டும் என்றார். என் இதர இரண்டு நண்பர்களின் உதவி யினை நாடினேன். இந்த ருக்குமணியின் பரிந்துரையின் பேரில் மேலும் ஒரு லட்சத்து 50 ஆயிரம் வெள்ளி இந்த எண் கணித நிபுணரிடம் வழங்கப்பட்டது. எப்படியோ இவர் என்னிடம் பிறகு 6 ஆயிரம் வெள்ளியினை திருப்பித் தந்தார்.எஞ்சிய தொகையினை எப்போது திருப்பி செலுத்தப் போகிறார் என்று கேட்டு நான் நாள்தோறும் நடையா நடக்காத நாட்களே இல்லை.எங்களின் பணம் எங்கே என்று இரண்டு நண்பர்கள் நாள்தோறும் நச்சரித்து வந்தனர். ஒரே மன உளைச்சல். வயதான காலத்தில் இப்படியொரு நரக வேதனையா? மனிதர் மாயமாக மறைந்து விட்டார் போலும். இவரின் வீட்டு முகவரி மற் றும் தொலைபேசி எண்ணையும் மாற்றி விட்டார் போல் தெரிகிறது. இந்த மோசடி பேர்வழியால் இன்னும் பலர் மோசம் போய்விட்டார்கள் என்று என் னிடம் தெரிவிக்கப்பட்டது. இழந்த பணத்தை மீட்டுத் தருவதற்கு நல்லுள்ளம் கொண்டோர் இந்த ஏழை தனித்து வாழும் தாய்க்கு தகவல் தந்து உதவவேண்டும்.இவரைப்பற்றி தகவல் தேவை.


`சிரியா மண்ணே சிரி' - வைரமுத்து கண்டனம்!

உலக நாடுகள் அதிரும்வண்ணம், கடந்த வாரம் நடந்தேறிய சிரியா தாக்குதலுக்கு கவிஞர் வைரமுத்து கண்டனம் தெரிவித்துள்ளார்.

கடந்த 8 ஆண்டுகளாக நடைபெற்ற போரின் உச்சமாக, இந்தக் கொடூரம் நிகழ்ந்துள்ளது. இத்தாக்குதல் தொடர்பான செய்திகள், புகைப்படங்கள் உலக நாடுகளை அதிரவைத்தன. தாக்குதலுக்கு உள்ளான பிஞ்சுக் குழந்தைகளின் அழுகுரல்கள் உலக மக்களின் வலியாக உணரப்படுகிறது. 'கிளர்ச்சியாளர்க ளின் பிடியிலிருக்கும் கிழக்குக் கௌட்டாவில், தினமும் 5 மணி நேரம் போர் நிறுத்தம் செய்யப்படும்' என்று ரஷ்ய அதிபர் விளாடிமிர் புதின் உத்தர விட்டார். இருப்பினும், இந்த உத்தரவு பெயரளவே என்பது மேலும் வருத்தமளிக்கக்கூடிய செய்திதான். இதனால், சிரியா அரசுக்கு எதிராகக் கண்டனங்கள் எழுந்தவண்ணம் இருக்கின்றன. பல்வேறு உலக நாடுகளும் இதுகுறித்து கண்டனங்களைப் பதிவிட்டுவருகின்றன. தமிழகத்திலும் தாக்குதலுக்கு எதிராகக் குரல்கள் ஓங்கி ஒலித்துவருகின்றன.

இதற்கிடையே, சிரியா தாக்குதலுக்குக் கண்டனம் தெரிவிக்கும் வகையில், கவிஞர் வைரமுத்து கவிதை ஒன்றை வெளியிட்டுள்ளார். 'சிரியா மண்ணே சிரி' என்ற பெயரில் அவர் கவிதை வெளியிட்டுள்ளார். அதில், "மழை அறியாத சிரியா மண்ணில் ரத்தத்துளி சொட்டுகிறது. கரும்புகை தற்போது சிரி யாவை ஆண்டுவருகிறது. குழந்தைகளைப் பதுங்குக் குழியில் வைத்துப் பாதுகாக்கும் நிலைக்குத் தாய்மார்கள் தள்ளப்பட்டுள்ளார்கள். பாதிக்கப்பட்ட குழந்தைகளின் உடல்கள், பதுங்குக் குழிகளில் வீழ்ந்துள்ளன. ரசாயனத் தாக்குதலால் கழுகுகளைக்கூட விட்டுவைக்கவில்லை. வீடுகள், கான்கிரீட் கல்லறைகளாக மாறியுள்ளன. போரும் மரணமும் எந்த வடிவிலும் அழகில்லை" என்று கூறியுள்ளார்.


முஸ்லிம் இடஒதுக்கீடு தமிமுன் அன்சாரி கோரிக்கை

தமிழக அரசு தாக்கல் செய்துள்ள பட்ஜெட் பூமாலையாக மணக்கிறது. மீனவர்களுக்கான உதவித்தொகை அதிகரிக்கப்பட்டுள்ளதால், 13 மாவட்ட மீனவர்கள் பயன்படுவார்கள். கடந்த 5 ஆண்டுகளில் தமிழகத்தில் மதகலவரம் கட்டுப்படுத்தப்பட்டுள்ளது. சென்னையில், இளம்பெண் ஸ்வாதி கொலை வழக்கில் காவல்துறையினர் சுதந்திரமாக, திறமையாக செயல்பட்டு குற்றவாளியை கைது செய்தது பாராட்டத்தக்கது. முஸ்லிம்களுக்கான இடஒதுக்கீட்டை உயர்த்த வேண்டும் என்றார்.


முஷரப் உடலை பொது இடத்தில் 3 நாள் தொங்கவிட வேண்டும்!

தூக்குத் தண்டனை நிறைவேற்றப்படும் முன்பே முஷரப் இறந்துவிட்டால், அவரது உடலை இழுத்து வந்து செண்டிரல் சதுக்கத்தில் 3 நாட்களுக்குத் தொங்கவிட வேண்டும் என்று சிறப்பு நீதிமன்றம்

வெளியிட்ட தீர்ப்பு முழு விவரத்தில் கூறப்பட்டுள்ளது.

பாகிஸ்தானில் ராணுவத் தளபதியாக இருந்த முஷரப் 2001ஆம் ஆண்டு ராணுவப் புரட்சி நடத்தி நவாஸ் ஷெரிப்பிடம் இருந்து ஆட்சியைக் கைப்பற்றி அந்நாட்டின் அதிபரானார்.

2
007ஆம் ஆண்டு நவம்பர் மாதம் 3ஆம் தேதி நெருக்கடி நிலையை அறிவித்தார். டிசம்பர் 15ஆம் தேதி வரை நெருக்கடி நிலை அமலில் இருந்தது.

2
014ஆம் ஆண்டு தேர்தலில் வெற்றி பெற்று நவாஸ் ஷெரிப் மீண்டும் பிரதமராக பதவி ஏற்றதும், தனது ஆட்சியை புரட்சி மூலம் கைப்பற்றியதற்காகவும், நெருக்கடி நிலையை கொண்டு வந்ததற்காகவும் முஷரப் மீது தேச துரோக வழக்கு பதிவு செய்தார்.

2
016ஆம் ஆண்டு சிகிச்சைக்காக துபாய் சென்ற முஷரப் பின்னர் நாடு திரும்பவில்லை. விநோத நோயால் பாதிக்கப்பட்டுள்ள அவர் துபாயில் உள்ள மருத்துவமனையில் சிகிச்சை பெற்று வருகிறார்.

இஸ்லாமாபாத்தில் சிறப்பு நீதிமன்றம் அமைக்கப்பட்டு 3 நீதிபதிகள் கொண்ட அமர்வு இந்த தேச துரோக வழக்கை விசாரித்து வந்தன. கடந்த 17ஆம் தேதி சிறப்பு கோர்ட்டில் முஷரப்புக்கு தூக்கு தண்டனை விதிக்கப்பட்டது. 2 நீதிபதிகள் இந்த தீர்ப்பையும், ஒரு நீதிபதி மாறுபட்ட கருத்தையும் தெரிவித்து இருந்தனர்.


பாகிஸ்தானை யாரும் அச்சுறுத்தி  பணிய வைக்க முடியாது!

இஸ்லாமாபாத்,

படைகளைப் பயன்படுத்துவதாக அச்சுறுத்தியோ நம்மை யாரும் பணிய வைக்க முடியாது என பாகிஸ்தான் ராணுவ தளபதி காமர் ஜாவீத் பஜ்வா தெரிவித்துள்ளார். பாகிஸ்தானில் ராவல்பிண்டி நகரில் அந்நாட்டு ராணுவ உயர் அதிகாரிகள் ஆலோசனைக் கூட்டம் நேற்று நடைபெற்றது.

பாகிஸ்தான் ராணுவ தளபதி காமர் ஜாவீத் பஜ்வா தலைமை தாங்கினார். கூட்டத்தில் அவர் பேசியதாவது-அமைதி, ஸ்திரத்தன்மை, முன்னேற்றம் என்ற பாதையில் பாகிஸ்தான் சென்று கொண்டிருக்கிறது. படைகளைப் பயன்படுத்தியோ அல்லது படைகளைப் பயன்படுத்துவதாக அச்சுறுத்தியோ நம்மை யாரும் பணிய வைக்க முடியாது. எந்த அச்சுறுத்தலுக்கும் பதிலடி தரும்வகையில், நமது படைகள் எப்போதும் உஷாராகவும் விழிப்புடனும் இருக்க வேண்டும் என்று அவர் பேசினார்.


சிரியாவில் விமான தாக்குதல் 17 பேர் உயிரிழப்பு

பெய்ரூட்: சிரியாவில் ஐஎஸ் தீவிரவாதிகள் அதிகமுள்ள ராக்கா நகரில் நேற்று நடத்தப்பட்ட வான்வழி தாக்குதலில் 17 பேர் உயிரிழந்தனர். சிரியா நாட்டில் கடந்த 2014ம் ஆண்டு முதல் அமெரிக்கா தலைமையிலான கூட்டு படைக்கும், ஐஎஸ் தீவிரவாதிகளுக்கும் இடையே மோதல் நடைபெற்று வருகிறது. இந்த நிலையில் ஐஎஸ் தீவிரவாதிகளின் தலைநகரான ராக்கா நகர் அருகேயுள்ள ராட்லா மற்றும் கஷ்ரத் கிராமங்கள் இடையே நேற்று அமெரிக்க கூட்டுப்படை அதிரடியாக வான்வழி தாக்குதல் நடத்தியது. இதில் அந்த பகுதியில் சென்று கொண்டிருந்த பஸ்கள் மீது குண்டுகள் வீசப்பட்டது. இதில் அந்த பஸ்களில் சென்ற பொதுமக்கள் 17 பேர் கொல்லப்பட்டனர். இது தொடர்பாக பிரிட்டனை சேர்ந்த மனித உரிமை கண்காணிப்பு குழு கூறுகையில் வான்வழி தாக்குதலில் 18 பேர் கொல்லப்பட்டதாக குறிப்பிட்டுள்ளது. இறந்தவர்கள் பற்றிய விவரம் உடனடியாக தெரியவில்லை.


பத்துமலையில் சிறுநீரக  சுத்திகரிப்பு நிலையம்!

பத்துமலையில் சிறுநீரக சுத்திகரிப்பு நிலையம் அமைப்பதற்கான மப்பதற்கான நடவடிக்கைகளை ஸ்ரீ மகா மாரியம்மன் தேவஸ்தானம் மேற் கொள்ளும் என்று அதன் தலைவர் டான்ஸ்ரீ ஆர்.நடராஜா நேற்று கூறினார். இவ்வாண்டு பத்துமலை தைப்பூச விழாவின் மொத்த வரவு 25 லட்சத்து 9 ஆயிரத்து 803 வெள்ளியாகும். இது கடந் தாண்டை காட்டிலும் 2 லட்சத்து 20 ஆயிரத்து 255 வெள்ளி கூடுதல் வரவாகும்.தைப்பூச விழா உட்பட ஸ்ரீ மகா மாரியம்மன் தேவஸ்தானத்தின் கீழ் இயங்கும் மூன்று ஆலயங்களின் கணக் கறிக்கைகளும் உள் கணக்காய்வாளர், வெளிக் கணக்காய்வாளர்களின் அனுமதி பெற்றபின் ஒவ்வொரு ஆண்டும் சட்டத்துறை அலுவலகத்தில் சமர்ப்பிக் கப்படுகிறது. இந்த கணக்கு வழக்குகளில் எந்தவொரு ஒளிவு மறைவும் இல்லை. அனைத்தும் சட்டத் திட்டத்திற்கு உட்பட்டு தான் செய்யப்படுகிறது. ஸ்ரீ மகா மாரியம்மன் தேவஸ்தானத்திற்கு கிடைக்கும் வரவுகளை கொண்டு இது வரை 1 கோடியே 50 லட்சம் வெள்ளியை வங்கி சேமிப்பில் வைத்திருக் கிறோம். இதில் அரசாங்கம் வழங்கிய 20 லட்சம் வெள்ளி நிதியும் அடங்கும். அதே வேளையில் தேவஸ்தான பொறுப்பாளர்களின் அனுமதியுடன் பல சமூக நல கடப்பாட்டின் அடிப்படையில் நிதியுதவிகளையும் நாங்கள் செய்து வருகிறோம். அதன் அடிப்படையில் இவ்வாண்டு முதல் 1 லட்சம் வெள்ளியை கல்வி நிதிக்காக தேவஸ்தானம் ஒதுக்குகிறது. கல்வி பயில சிரமப்படும் மாணவர்கள் இந்நிதியை பெற்று பயன் பெறலாம். இந்நிதியை எப்படி, யாருக்கு வழங்குவது உட்பட இதர பணிகளை தேவஸ்தான கல்விக் குழு மேற்கொள்ளும். மேலும் பத்துமலையில் சிறுநீரக சுத்திகரிப்பு நிலையம் அமைக்கப்பட வேண்டும் என்று பத்திரிகைகளில் செய்திகள் வெளிவந்திருந்தன. பொதுமக்களின் அக்கோரிக்கையை ஏற்றுக் கொண்டு பத்துமலையில் சிறுநீரக சுத்திகரிப்பு நிலையம் அமைப்பதற்கான நடவடிக்கையை தேவஸ்தானம் மேற்கொள்ளவுள்ளது. நிர்வாகக் குழு கூட்டத்தில் இத்திட்டத்திற்கு ஒப்புதல் பெற்ற பின் அந்நிலையத்தை அமைப்பதற்கான நடவடிக்கைகளை தேவஸ் தானம் மேற்கொள்ளும்.இதுபோன்று மக்களுக்கு பயன் தரும் திட்டங்களை கோரிக்கையாக முன் வைக்கும் போது அதை கருத்தில் கொண்டு பரிசீலனை செய்ய தேவஸ்தானம் தயாராக உள்ளது என்று டான்ஸ்ரீ நடராஜா செய்தியாளர்களிடம் கூறினார்.


பெறாத பிள்ளைக்கு பேர் வைக்க ஆசைப்படலாமா?

(சென்னை) ஜெயலலிதா தான் மெட்ரோ ரயில் திட்டத்துக்கு வித்திட்டவர் என்று முதல்வர் பழனிசாமி தொடர்ந்து பொய் பேசி வருகிறார் என்று திமுக செயல் தலைவர் மு.க.ஸ்டாலின் கூறியுள்ளார். திட்டத்தை முடக்க நினைத்தது ஜெயலலிதாதான் என்றும் ஸ்டாலின் தெரிவித்துள்ளார். திருமங்கலம் முதல் நேரு பூங்கா வரையிலான சுரங்கபாதை மெட்ரோ ரயில் திட்டம் நேற்று தொடக்கி வைக்கப்பட்டது. இந்த விழாவில் பேசிய முதல்வர் எடப்பாடி பழனிச்சாமி, சென்னை மெட்ரோ ரயில் திட்டத்திற்கான சாத்தியக்கூறு ஆய்வு 2003-ஆம் ஆண்டு ஜெயல லிதாவின் தலைமையிலான அரசால் மேற்கொள்ளப்பட்டு, அந்த ஆய்வின் அடிப்படையில் வண்ணாரப்பேட்டை முதல் சென்னை விமான நிலையம் வரையிலான 23 கிலோ மீட்டர் தூர வழித் தடம் மற்றும் சென்ட்ரல் ரயில் நிலையம் முதல் பரங்கிமலை வரையிலான 22 கிலோ மீட்டர் தூர வழித் தடம் என இரு வழித் தடங்கள் தெரிந்தெடுக்கப்பட்டன. ஜெயலலிதா. 29.6.2015 அன்று கோயம்பேடு முதல் ஆலந்தூர் வரையிலான 10.15 கி.மீ. உயர்த்தப்பட்ட வழித்தடத்தில் சென்னை மெட்ரோ இரயிலின் பயணிகள் சேவையை துவக்கி வைத்ததோடு, சென்னை மெட்ரோ இரயிலின் கோயம்பேடு பணிமனை மற்றும் கோயம்பேடு, சென்னை புறநகர்ப் பேருந்து நிலையம் அரும்பாக்கம், வடபழனி, அசோக்நகர், ஈக்காட்டுத்தாங்கல் மற்றும் ஆலந்தூர் மெட்ரோ இரயில் நிலையங்களையும் திறந்து வைத்தார்கள். மெட்ரோ ரயில் திட்டத்திற்கு வித்திட்டவர் ஜெயலலிதா என்று கூறினார் முதல்வர் எடப்பாடி பழனிச்சாமி. முதல்வர் எடப்பாடி பழனிச்சாமியின் பேச்சுக்கு திமுக செயல்தலைவர் ஸ்டாலின் கண்டனம் தெரிவித்துள்ளார். கருணாநிதியின் கனவு திட்டமான மெட்ரோ ரயில் திட்டத்தை மறைக்க முதல்வர் முயற்சி செய்கிறார். கருணாநிதி முதல்வராக இருந்தபோது 7-11-2007-ல் மெட்ரோ ரயில் திட்டத்துக்கு கொள்கை அளவில் ஒப்புதல் வழங்கப்பட்டது. எத்தனை முறை விளக்கம் கொடுத்தாலும் திரும்ப திரும்ப பொய் சொல்வோம் என்பது போது எடப்பாடி பழனிச்சாமி பேசியுள்ளார். ஜெயலலிதாதான் மெட்ரோ ரயில் திட்டத்திற்கு வித்திட்டவர் என்று கூறுவது வடிகட்டிய பொய். அவர் மெட்ரோ ரயில் திட்டத்தை முடக்க நினைத்தவர். திமுக ஆட்சி காலத்தில் பல பணிகள் தொடங்கப்பட்டுள்ளன. 14ஆயிரத்து 600 கோடி மதிப்பிலான இந்த திட்டப்பணிகளை நானே பலமுறை ஆய்வு செய்துள்ளேன். ஜப்பான் சென்று கையெழுத்திட்டு திரும்பினேன். மெட்ரோ ரயில் திட்டம் திமுகவின் பிள்ளை என்பதை மத்திய அமைச்சர் வெங்கையா உணர வேண்டும். ஜப்பான் சென்று நிதிக்காக கையெஉண்மையை மறந்து பெற்று எடுக்காத பிள்ளைக்கு பெயர் வைக்கும் முயற்சியில் ஈடுபடுவது கண்டனத்திற்குரியது என்று ஸ்டாலின் தெரிவித்துள்ளார்.


சீனா மீது அடுத்த 10ஆண்டுகளுக்குள் நிச்சயம் போர்த்தொடுக்கப்படும் என அமெரிக்க அதிபர் ட்ரம்பின் கொள்கைக்குழு ஆலோசகரான ஸ்டீவ் பெனான் தெரிவித்துள்ளார். அதேசமயம் மத்திய கிழக்கு நாடுகள் மீதும் போர்த்தொடுக்கப்படும் என்றும் அவர் கூறியுள்ளார். கடந்த 10 ஆண்டுகளில் அசுர வளர்ச்சியடைந்துள்ள சீன தெற்காசிய கடற்பகுதியில் ஆதிக்கம் செலுத்தி வருகிறது. தென் சீனக் கடற்பகுதியில் செயற்கை தீவுகளை உருவாக்கி வரும் சீன அதிநவீன போர் ஆயுதங்களை வரிசைப்படுத்தி வருகிறது. இது அண்டை நாடுகளுக்கு மட்டுமின்றி அமெரிக்காவுக்கும் பெரும் தலைவலியாக உள்ளது. இந்நிலையில் ரேடியோ நிகழ்ச்சி ஒன்றில் கலந்து கொண்ட அமெரிக்க அதிபர் ட்ரம்பின் முதன்மை ஆலோசகர் ஸ்டீவ் பெனான் தொகுப்பாளரின் கேள்விக்கு பதிலளித்தார். அப்போது தென் சீனக்கடல் பிரச்சனை குறித்து தொப்பாளர் கேள்வி எழுப்பினார். அதற்கு பதிலளித்த பெனான் ''அமெரிக்காவுக்கு 2 அச்சுறுத்தல்கள் உள்ளன. ஒன்று சீனா மற்றொன்று இஸ்லாம்'' என்றார். "சீனா மீது 10 ஆண்டுகளுக்குள் நிச்சயம் போர்த்தொடுக்கப்படும். அதில் எந்த சந்தேகமும் வேண்டாம். சீனா பண்டைய பிராந்திய கடற்பகுதியில் மணற்கட்டிகளை கொண்டு செயற்கை தீவுகளை உருவாக்கி வருகிறது. விமானம் தாங்கிய கப்பல்களையும் நிறுத்தி வருகிறது. ஒரு நாள் அமெரிக்காவின் முகத்திற்கு முன் அவர்கள் வருவார்கள். அப்போது நம் முகம் எவ்வளவு முக்கியம் என்பதை நாம் புரிந்து கொள்வோம். அது பண்டைய பிராந்திய கடற்பகுதிதான். அமெரிக்காவைக் காட்டிலும் சீனா அதிகமாக அச்சப்படுகிறது. அவர்கள் கிறிஸ்தவர்களை கண்டு அஞ்சுகிறார்கள். மத்திய கிழக்கு நாடுகள் மீது மீண்டும் ஒரு பெரிய போர்த்தொடுக்கப்படும் என நினைக்கிறேன்." இவ்வாறு ட்ரம்பின் ஆலோசகர் ஸ்டீவ் பெனான் பேசியுள்ளார். அமெரிக்க அதிபாராக பதவியேற்று ஒரு மாதம் கூட முடிவடையான நிலையில் ட்ரம்ப் ஒவ்வொரு நாளும் ஒவ்வொரு குண்டைப் போட்டு மக்களிடையே பீதியை ஏற்படுத்தி வருகிறார். இந்நிலையில் ட்ரம்ப்பின் ஆலோசகர் சீனா மீதும் மத்திய கிழக்கு நாடுகள் மீதும் போர்த்தொடுக்கப்படும் என தெரிவித்திருப்பது அதிர்ச்சியை ஏற்படுத்தியுள்ளது.


ரஜினி அரசியலுக்கு வந்தால் வரவேற்பேன்

'நடிகர் ரஜினிகாந்தை பாஜகவுக்கு வரவேண்டும் என்று நான் கூறவில்லை', என பாஜக தேசியத் தலைவர் அமித் ஷா கூறியுள்ளார். அண்மையில் நடிகர் ரஜினிகாந்த் தனது ரசிகர்களை சந்தித்து புகைப்படம் எடுத்துக்கொண்டார். அப்போது அவர் தனது அரசியல் பயணம் குறித்து சூசகமாக பேசினார். தனது ரசிகர்களிடம் 'போர் வரும்போது பார்த்துக் கொள்வோம்' என ரஜினி தெரிவித்தது பல்வேறு விவாதங்களைக் கிளப்பியது. மேலும், ரஜினி பாஜகவில் இணைந்துவிடுவார் என்ற பேச்சுக்களும் எழத்தொடங்கின. இந்நிலையில், இன்று டெல்லியில் செய்தியாளர்களைச் சந்தித்த அமித் ஷா, 'ரஜினி பாஜகவுக்கு வரவேண்டும் என்று நான் கூறவில்லை' என கூறி யுள்ளார். மேலும், 'ரஜினி அரசியலுக்கு வந்தால் வரவேற்பேன் என்று தான் கூறினேன். அரசியலுக்கு வருவது குறித்து அவர் தான் முடிவு செய்ய வேண் டும்' என அவர் தெரிவித்துள்ளார். இதனிடையே சில தினங்களுக்கு முன்னர் இந்தி தொலைக்காட்சி ஒன்றுக்கு பேட்டியளித்த பாஜக தேசியத் தலைவர் அமித் ஷா, 'ரஜினி அரசியலுக்கு வந்தால் பாஜகவின் கதவு திறந்தே இருக்கும்' எனக் கூறியது குறிப்பிடத்தக்கது.


கடப்பிதழ் ஊழல் குற்றம்.

ஜொகூர்பாரு கடப்பிதழ் குற்றத்திற்காக அனைத்துலக மாக்காவ் ஊழல் கும்பலைச் சேர்ந்தவர்கள் என நம்பப்படும் 52 வெளிநாட்டவர்கள் மீது நேற்று ஜொகூர் பாரு மாஜிஸ்திரேட் நீதிமன்றத்தில் குற்றம் சாட்டப்பட்டது.22 சீன நாட்டவர்களும் ஆறு தைவானியர்களும் மாஜிஸ் திரேட் முகமட் அஸ்லான் ஷா முகமட் அலியாஸ் முன்னிலை யில் குற்றம் சாட்டப்பட்டனர். இவர்களில் 11 பேர் கடந்த ஜூன் முதல் தேதி போலீஸ் நிலையத்தில் மலேசியாவில் நுழைந்ததற்கான முறையான பத்திரங்களை காட்டத் தவறியவர் களாவர். மேலும் 17 பேர் கடந்த மே 24ஆம் தேதி ஹெரிசோன் ஹில்லில் அதே குற்றத்தைப் புரிந்ததாக குற்றம் சாட்டப்பட் டனர். மற்றொரு நீதிமன்ற அறையில் மாஜிஸ்திரேட் நூர் ஆய்ஷா அமாட் முன்னிலையில் கடந்த மே 24ஆம் தேதி ஹெரிசோன் ஹில்லில் அதே குற்றத்தைப் புரிந்ததாக மேலும் 24 சீன நாட்டவர்கள் மீது குற்றம் சாட்டப்பட்டது. அனைவரும் 1959/63 குடி நுழைவுச் சட்டம் பிரிவு 6(1) (சி)யின் கீழ் குற்றம் சாட்டப்பட்ட வேளையில் குற்றம் நிரூபிக்கப்பட்டால் 10 ஆயிரம் வெள்ளி வரை அபராதம் அல்லது 5 ஆண்டுகளுக்கு மேற்போகாத சிறைத் தண் டனை அல்லது இரண்டும் விதிக்கப்படுவ துடன் கூடியபட்சம் ஆறு பிரம்படி வழங் கவும் சட்டம் வகை செய் கின்றது. அனைவருக்கும் எதிராக மாண்டரின் மொழியில் குற்றச்சாட்டு வாசிக்கப்பட்ட வேளையில் தங்களுக்கு கடப்பிதழ்கள் இருப்பதாக குற்றம் சாட்டப்பட்ட வர்கள் கூறியதோடு குற்றச்சாட்டை மறுத்து விசாரணை கோரினர்.


தைப்பிங் இடுகாட்டு நிலம் பறிபோகுமா?

(அ. நாகேஸ்வரராவ்) தைப்பிங்,

பேரா மாநிலத்தில் இரண்டாவது பெரிய நகரமான தைப்பிங்கில் இந்தியர்களின் நில அடையாளங்கள் அதிகமாக இருந்த போதிலும் ஒவ்வொரு கால கட்டத்தில் ஒவ்வொரு பகுதியும் இந்தியர்களை விட்டு கை நழுவி போவது, தைப்பிங் வாழ் மக்களை கவலையில் ஆழ்த்தி வருகிறது. இது மக்களின் கவனக்குறைவா? அல்லது இந்தியர்களை பிரதிநிதிப்பதாக கூறிக் கொள்ளும் தலைவர்களின் அலட்சியப்போக்கா? என்று வினவ தோன்றுகிறது.

தைப்பிங்கில் தமிழர் சங்கம், இந்து சங்கம், ம.தி.க., தமிழர் முன்னேற்றக்கழகம், தமிழ் இளைஞர் மணிமன்றம், எழுத்தாளர் சங்கம் என அதிகமான அமைப்புகள் இருந்த போதிலும் இயக்கங்கள் சார்ந்த அல்லது கோவில் பரிபாலனம் சார்ந்த பல சொத்துக்கள், கண்ணுக்கு தெரியாமல் பிற இனத்தவர்க ளுக்கு கைநழுவி போவது, இங்குள்ள பெரியோர்களை மிகுந்த  துயரத்தில் ஆழ்த்தி வருகிறது.

தைப்பிங்கில் ஸ்ரீ மகாமாரியம்மன் ஆலய நிர்வாகத்தின் கீழ் முன்பு இருந்த தைப்பிங் இந்து இடுகாட்டு நிலம், பின்னர் தைப்பிங் தேவாலய சபா நிர்வா கத்தின் கீழ் கொண்டு வரப்பட்டது. அதன் கீழ் தைப்பிங், துப்பாயில் சுமார் 9 ஏக்கர் நிலம் இருந்தது. அந்த நிலம் சுமார் 50 ஆண்டுகளுக்கு முன்பு இந்து இடு காட்டுக்காக அரசாங்கத்தினால் வழங்கப்பட்டதாகும். இது அரசு பதிவேட்டிலும் இடம் பெற்று இருந்தது.

Read More: Malaysia Nanban News Paper on 20.12.2017